

Kujenga Theolojia Binafsi

­­

Kutegemea Ufunuo

Somo la 3

Nukuu

**© 2020 Third Millennium Ministries**

Haki zote zimehifadhiwa. Hairuhusiwi kuzalisha sehemu yoyote ile ya chapisho hili katika mtindo wowote (isipokuwa nukuu fupi kwa kusudi la mapitio, maoni, au taaluma) au kwa njia yoyote ile kwa kujipatia faida bila idhini ya mmiliki, Third Millennium Ministries, Inc., 316 Live Oaks Blvd., Casselberry, Florida 32707.

**Toleo la Kiingereza**

Isipokuwa imeoneshwa vinginevyo, Maandiko yote yamenukuliwa kutoka the HOLY BIBLE, NEW INTERNATIONAL VERSION. Toleo la © 1973, 1978, 1984, 2011 International Bible Society. Yametumika kwa idhini ya the Zondervan Bible Publishers.

**Toleo la Kiswahili**

Isipokuwa imeoneshwa vinginevyo, Maandiko yote yamenukuliwa kutoka The HOLY BIBLE IN KISWAHILI, UNION VERSION. PUBLISHED AS BIBLIA MAANDIKO MATAKATIFU. Toleo la © 1997, Bible Society of Tanzania.

 **Kuhusu Thirdmill**

Hili ni shirika lililoanzishwa mnamo mwaka wa 1997. Thirdmill ni shirika la huduma ya Kiinjili ya Kikristo ambalo limejikita katika kutoa:

**Elimu ya Biblia. Kwa Ajili ya Ulimwengu. Bila Malipo.**

Lengo letu ni kutoa elimu ya Kikristo pasipo malipo kwa maelfu ya wachungaji na viongozi wa taasisi za Kikristo ulimwenguni kote. Mafunzo haya ni mahsusi kwa wachungaji ambao hawajapata mafunzo ya kutosha ya neno la Mungu yanayoendana na utumishi wao. Tunalifikia lengo hili kwa kuzalisha na kusambaza ulimwenguni kote mtaala wa seminari kwa njia mbalimbali za kimawasiliano kwa lugha ya Kiingereza, Kiarabu, Kimandarini, Kirusi, na Kihispania. Mtaala wetu unaendelea kutafasiriwa katika lugha nyingi mbalimbali kupitia washirika wetu katika huduma hii. Mtaala wetu unajumuisha picha za video, maelekezo yaliyochapishwa/nukuu, ambayo yote yanapatikana kwenye intaneti. Mtaala huu umeandaliwa ili uweze kutumiwa katika mashule, vikundi, na watu binafsi, kwa njia zote mbili; njia ya mtandao na katika jumuia ndogondogo za kujifunza Neno la Mungu.

Kwa miaka mingi, tumeandaa masomo na maudhui ya kiwango cha juu sana na kuyatoa kwa njia rahisi na kupunguza gharama za masomo. Waandishi na wahariri wetu ni wabobezi katika Theolojia. Pamoja na ukweli huo, wao pia ni wazungumzaji wa lugha husika. Masomo yetu yameandaliwa na wanazuoni waliobobea katika Theolojia, wakufunzi wa seminari, na wachungaji wa makanisa kutoka sehemu mbalimbali ulimwenguni. Pamoja na hayo, wabunifu wetu wa picha, wachoraji wa vielelezo na wazalishaji wa Makala wanafanya kazi zao kwa viwango vya juu sana.

Ili kutimiza lengo letu la usambazaji na kuwafikia watu wengi zaidi, Thirdmill imebuni mbinu ya kushirikiana na makanisa, seminari, shule za Biblia, wamishenari, watangazaji Wakristo na wahudumu wa huduma za televisheni, na mashirika mengine. Ushirika wa jinsi hii umewezesha usambazaji wa masomo yetu kwa haraka na kuwafikia viongozi mbalimbali, wachungaji, na wanafunzi wa seminari. Pia tovuti yetu hutumika kama jukwaa la usambazaji na utoji wa Elimu ya ziada ili kukamilisha masomo yetu. Kupitia tovuti yetu Mkristo yeyote yule anaweza kuanzisha darasa la watu wenye lengo la kujifunza Neno.

Thirdmill inatambuliwa nchini Marekani na taasisi ijulikanayo kwa jina la IRS kuwa ni shirika la 501(c) (3). Hii ina maana kuwa shirika linaendeshwa kwa kutegemea michango kutoka makanisani, mashirika, biashara, na watu binafsi. Kwa maelezo zaidi kuhusu huduma yetu, na kujifunza namna ambavyo unaweza kushiriki, tafadhali tembelea tovuti yetu: www.thirdmill.org

**Yaliyomo**

UTANGULIZI 1

KUUTAFUTA UFUNUO 1

1. Ufunuo wa Jumla 2

Njia 2

Yaliyomo 4

1. Ufunuo Maalumu 5
2. Muunganiko 7

Mwingiliano 7

Hitaji 9

KUELEWA UFUNUO 12

1. Kizuizi cha Dhambi 12

Ufunuo wa Jumla 13

Ufunuo Maalumu 14

1. Nuru ya Roho Mtakatifu 16

Ufunuo Maalumu 16

Ufunuo wa Jumla 18

1. Matokeo 19

KUJENGA UJASIRI 22

1. Ubora wa Analogia 22
2. Hatua za Utofauti 24

Uchunguzi wa Maandiko 26

Mwingiliano na Jamii 27

Maisha ya Kikristo 28

1. Mpangilio Sahihi 28

HITIMISHO 30

WAANDAAJI WA SOMO 31

UTANGULIZI

Je, umeshawahi kumpa mtu zawadi na kisha baadaye ukagundua kwamba, mtu huyo hajaitumia sawa na maelekezo yako? Mchoraji mmoja wakati fulani aliwahi kumpatia Rafiki yake zawadi nzuri ya picha ya kuchora. Rafiki yake alikuwa amebanwa na kazi nyingi wakati huo, hivyo aliiweka zawadi hiyo kabatini mpaka atakapoona mahali pazuri pa kuiweka. Baada ya mwaka mmoja baadaye, mchoraji huyo alimtembelea rafiki yake tena. Alipofika kwa rafiki yake, na baada ya kutazama huku na kule, alimuuliza rafiki yako kuhusu ile picha aliyompa. Rafiki yake alikuwa amesahau kabisa juu ya zawadi hiyo. Rafiki yake alijisikia vibaya sana hata akajaribu kuelezea juu ya kile kilichotokea. Lakini pamoja na maelezo mengi aliyoyasema, mchoraji bado alielewa kwamba rafiki yake hakuipenda zawadi hiyo.

Hali kama hii inaweza kutupata tunapojaribu kujenga Theolojia yetu ya kikristo. Kama wafuasi wa Kristo, tunaamini kwamba Mungu ametupatia zawadi yake ya ufunuo kwa njia zisizohesabika. Lakini tunaonyesha namna gani tunamshukuru kwa ajili ya zawadi yake na kwa kiasi gani tunaitumia katika Maisha yetu. Tunaposhindwa kutegemea ufunuo wa Mungu, tunaonyesha jinsi tusivyojua thamani yake kwetu, tena kwa ujinga wetu tunajaribu kujenga Theolojia yetu bila huo ufunuo.

Hili ni somo letu la tatu katika mwendelezo wa mada ya *Kujenga Theolojia binafsi,* na tumeliita jina la “Kutegemea Ufunuo.” Katika somo hili tutachunguza namna ya kutumia zawadi ya Mungu ya ufunuo katika kujenga Theolojia yetu.

Somo hili limegawanyika katika maeneo matatu makubwa. Kwanza, tutachunguza namna maandiko yanavyotufundisha juu ya kuutafuta ufunuo. Pili, tutachunguza baadhi ya mienendo muhimu zaidi iliyohusika katika kuuelewa ufunuo wa Mungu. Na tatu, tutazingatia njia za kukuza kujiamini katika hitimisho la kitheolojia tunalolipata kutoka ufunuo wa Mungu. Tuanze kwa kutazama mahali tunapoupata ufunuo huu wa Mungu.

KUUTAFUTA UFUNUO

Wanatheolojia mara kwa mara wamemzungumzia Mungu kama “Mungu aliyefichwa,” au katika maneno ya kitheolojia, “*Deus Absconditus.*” Kwa kweli Mungu angelikuwa amejificha kwetu asingelikuwa amejifunua. Waumini wote wa kweli wanapaswa kukiri uhitaji wetu wa ufunuo wa Mungu. Hata hivyo, manabii wa Agano la Kale, Yesu na waandishi wa Agano Jipya walizungumza kwa sauti moja juu ya jambo hili. Na wakristo waaminifu ndani ya historia yote ya Kanisa wamefanya vivyo hivyo. Lakini, hatuwezi kabisa kuijenga Thiolojia kwa kutegemea hisia za watu. Lazima tujenge juu ya msingi imara wa ufunuo wa Mungu. Lakini yote haya huibua swali la muhimu. Je ni wapi tunaweza kuupata ufunuo halisi wa Mungu?

Tunapoendelea kuchunguza somo la kutafuta ufunuo, tutagusia mambo matatu. Kwanza, tutatazama mafundisho ya ufunuo wa jumla. Pili, tutazingatia mafundisho ya ufunuo maalumu. Na tatu, tutachunguza muunganiko kati ya aina hizi mbili za ufunuo.

Ufunuo wa Jumla

Moja kati ya misingi ambayo Mungu amejifunua yeye mwenyewe kwa binadamu ni ule tunaouita “Ufunuo wa jumla.” Tunatumia neno “jumla” ili kuonyesha kwamba Mungu hujifunua mwenyewe kupitia viumbe vyote vilivyoumbwa kwa ujumla wake. Mara nyingine huitwa “ufunuo wa asili” kwasababu ufunuo huu huja kupitia asili au uumbaji ulivyo.

Vifungu kadhaa vya Biblia hutufundisha juu ya ufunuo wa jumla. Kwa mfano, tunalikuta wazo limetajwa katika Zaburi 19:1-6; Matendo ya Mitume 14:15-17; na Matendo ya Mitume 17:26, 27. Lakini labda maelezo kamili ya ufunuo wa jumla katika biblia huonekana katika msitari unaofahamika wa Warumi 1:18-32.

Ufunuo wa jumla ni kile Mungu anachokifunua kwetu juu yake au anavyotuambia sisi juu yake kupitia uumbaji na kupitia uthibitisho, hii inamaanisha kupitia asili na kupitia mwenendo wa historia. Kufunua kwake; kunatuambia juu ya Mungu kama tunavyoona katika Maandiko, kwa mfano, Zaburi 19, husema, “ Mbingu zauhubiri utukufu wa Mungu.” Kwa hiyo, kuzitafakari mbingu, vitu vya mbinguni, dunia, jua, mwezi, nyota na viumbe vingine vyote, tunaweza kutafakari kwamba kuna muumbaji ambaye ni mtukufu. Na katika Warumi 1, Paulo anazungumzia kwamba tunaweza kufahamu juu ya Mungu, juu ya nguvu zake na hekima yake kupitia vile tunavyovielewa katika uumbaji.

— Dr. Larry Trotter

Kwa kutazama katika mafundisho haya ya biblia juu ya ufunuo wa jumla, tunapaswa kugusia juu ya mambo mawili: Njia, chombo au mfereji wa ufunuo wa jumla na mafundisho ya ufunuo wa jumla. Kwanza kabisa, maandiko yanafundisha kwamba njia ya ufunuo wa jumla ni viumbe vyote.

Njia

Sikiliza jinsi Paulo anavyouzungumzia ufunuo huu katika Warumi 1:18-20:

Kwa maana gadhabu ya Mungu imedhihirishwa kutoka mbinguni juu ya uasi wote na uovu wa wanadamu… mambo ya Mungu yanayojulikana yamekuwa dhahiri ndani yao [binadamu]… yanaonekana na kufahamika kwa kazi zake (Warumi 1:18-20).

Maneno haya yanatuambia kwamba Mungu hujifunua mwenyewe kwetu kupitia uumbaji, au kama inavyosema hapa, “katika vitu ambavyo vimeumbwa”

Ufunuo huja na kupita kama vimondo vikubwa mawinguni. Vimondo hivi hugundulika kwa njia upimaji wa microscop. Kiwiliwili kile kinachofikirika, na eneo la kiroho la uumbaji hata ule uwepo wetu kama binadamu, kila kitu katika uumbaji huwasilisha ufunuo wa Mungu. Kwa bahati mbaya, wakristo mara kwa mara wanafikiri kwamba maneno katika Warumi 1 kwamba yana maanisha juu ya uumbaji katika hali yake ya asili. Wote tunajua namna misitu, maziwa, milima, na mapori yanavyoweza kutuelekeza kwa Mungu. Lakini mara nyingi tunashindwa kutambua kwamba ustaarabu, teknolojia, na desturi za binadamu kwa pamoja vinamfunua Mungu alivyo.

Katika maandiko, Mungu anatuambia, na Paulo anatupatia Ushahidi katika Warumi 1, kwamba haijalishi ni nani au ni mila gani, kila binadamu ambaye amewahi kuishi amejua juu ya uwepo wa Mungu … Paulo alisema kwamba kila mtu anajua ya kwamba Mungu yupo kwa uwazi wake. Mtu anayo sababu, anayo dhamira, na kupitia kile ambacho kimeumbwa ndani ya ulimwengu, asili ya Mungu ya kiungu huonekana waziwazi. Kwa hiyo, watu wote wanajua kwamba Mungu anaishi kwa njia ya uumbaji wake na kwa dhamiri za watu. Na kama ukitazama katika Warumi 1, inasema pia kwamba asili ya Mungu ya haki na utukufu wake imefunuliwa kutoka mbinguni kinyume na uasi wote wa binadamu, na inaonekana kwa hili kwani watu walimkataa. Waliikandamiza kweli ya Mungu katika uovu wao.

— Rev. Clete Hux

Tunaposoma katika Warumi 1:32:

Ambao wakijua sana hukumu ya haki ya Mungu, ya kwamba wayatendayo hayo wamestahili mauti, wanatenda hayo wala si hivyo tu, bali wanakubaliana nao wayatendayo. (Warumi 1:32).

Maneno haya yanaonyesha kwamba ufunuo wa jumla unakuja kupitia kile watu wanachofanya na asili yao, sio tu peke yake kupitia uumbaji katika hali yake ya asili. Teknolojia za binadamu, sayansi, ujenzi, siasa, Maisha ya familia, ubunifu, madawa, muziki, na matokeo mengi yasiyohesabika ya mila za binadamu pia vinaudhibitisha ufunuo wa Mungu. Kwa ujumla hatuwezi kukwepa ufunuo wa Mungu.

Kwa nyongeza katika njia ya ufunuo wa ujumla, tunapaswa kugundua kwamba katika Warumi 1 Paulo pia alionyesha mafundisho ya msingi ya ufunuo wa jumla.

Yaliyomo

Sasa, kwa mtazamo mmoja, Paulo hakuwa wazi sana juu ya nini watu wanafahamu kupitia ufunuo wa jumla. Kukosekana kwake kwa umaalumu labda hutokana na ukweli kwamba watu tofauti katika maeneo na nyakati tofauti wanakutana na kutambua aina tofauti za ufunuo wa jumla. Hata hivyo, Paulo aliweka wazi kwamba ufunuo wa jumla unafunua angalau aina mbili za taarifa kwa wanadamu: Sifa za Mungu na wajibu wetu unaotakiwa. Katika upande mmoja, kama Paulo anavyoliweka katika Warumi 1:20, uumbaji unafunua:

(Mungu) mambo yake yasiyoonekana, yaani, uweza wake wa milele na uungu wake (Warumi 1:20).

Hapa Paulo aliweka wazi kwamba sifa za Mungu ambazo haziwezi kuonekana moja kwa moja zinaonekana kwa kificho kupitia uumbaji. Kila mtu, haijalishi ni nani, anao uelewa fulani kuhusu Mungu sifa za Mungu, maana kama tulivyosoma mapema katika Warumi 1:19, “kwa maana Mungu aliwadhihirishia” katika ufunuo wa jumla. kwa mfano, uzuri wa uumbaji huelekeza kuutangaza uzuri wa Mungu. Asili ya uumbaji inapotoa mahitaji kwa binadamu, huonyesha uzuri wa Mungu. Ule upana wa uumbaji huonyesha ukuu wake. Utata wa uumbaji huonyesha hekima isiyo kifani. Na nguvu ya asili yake hufunua nguvu yake ya kimungu.

Tukitazama mwili wa binadamu, ni sehema ya ufunuo wa jumla. Mungu alitupatia mwili wenye utata mkubwa. Ni wa furaha na ajabu. Kwa mfano, wanasayansi wanakadilia idadi ya viini katika mwili wa binadamu kuwa trilioni thelathini na saba! Na kila kiini kina utata na kina umbo fulani na kazi fulani… tunapofikiri juu ya nafasi inayotuzunguka, tunaona mambo ya ajabu. tuna muundo wa jua, na sayari dunia ni moja tu ya sayari ambayo inazunguka jua, na tunaiita hii kuwa ni mfumo wa jua… Sisi tuko katika mfumo mmoja wa jua katika sayari yetu. kile kinachoshangaza zaidi ya haya yote ni kwamba wana sayansi wanakadiria kwamba kuna mamia ya mabilioni ya vimondo! Kwa hilo swali ni: kwanini yote haya? Ni nani aliyetengeneza yote haya? Je inaeleweka kwamba yote haya yalijitokeza tu? Au ni kwamba mwenye busara na Mungu Mkuu, ambae amejaa utukufu na nguvu, asiye na mwanzo wala mwisho aliumba vitu hivi?

— Rev. Dr. Emad A. Mikhail, tafsiri

Kwa upande mwingine, katika nyongeza ya kuonyesha sifa za Mungu zisizoonekana ufunuo wa jumla unawasilisha vipengere vya wajibu wetu mbele za Mungu. Sikiliza tena katika Warumi 1:32 ambapo paulo alizungumzia juu ya asili ya dhambi ya mwanadamu:

Ambao wakijua sana hukumu ya haki ya Mungu, ya kwamba wayatendao hayo wamestahili mauti, wanatenda hayo, wala si hivyo tu, bali wanakubaliana nao wayatendao. (Warumi 1:32).

Kwa maana nyingine, vipengere mbalimbali vya uumbaji vinafunua wajibu wa kibinadamu ambao tunawajibika mbele za Mungu. Kwa mfano tofauti za kibaiolojia kati ya mwanaume na mwanamke vinafunua wajibu wetu katika utofauti uliowekwa. Utegemezi wa watoto katika matunzo ya wazazi inaonyesha wajibu wa wazazi wote katika kuwatunza watoto wao na wajibu wa watoto katika kuwaheshimu wazazi wao. Mateso ya binadamu katika njaa na vita yanafunua wajibu wetu katika kuonyesha huruma. Kila mahali tunapotazama viumbe vinatuita vikidai kwamba tuyabadilishe maisha yetu yawe katika viwango vya maadili ambavyo Mungu amevidhihirisha ndani na kupitia uumbaji wake.

Kwahiyo, baada ya kuchunguza kuhusu ufunuo wa Mungu kupitia mafundisho ya Ufunuo wa jumla, sasa tunapaswa kugeukia mafundisho ya ufunuo maalumu.

Ufunuo Maalumu

Katika desturi ya Thiolojia ya kikristo, ni kawaida kutofautisha kati ya Ufunuo wa jumla, yaani namna Mungu alivyojifunua kwa watu wote kupitia vitu vyote na ufunuo maalumu. Tofauti hizi zinasaidia katika njia mbalimbali, lakini tunapaswa kuwa waangalifu zaidi. Wakati waprotestanti wa kiinjili wanapozungumzia juu ya ufunuo maalumu, mara zote hufikiri kwa Undani juu ya maandiko. Ili kuwa na uhakika, Biblia ni kipimo cha muhimu cha ufunuo maalumu wa Mungu, lakini ufunuo maalumu unahusisha mambo zaidi ya Biblia.

Ufunuo maalumu umeitwa “maalumu” kikubwa ni kwasababu haujatolewa kwa watu wote katika maeneo yote, lakini umetolewa kwa watu au makundi maalumu ya watu. aina hii ya ufunuo imeonekana kwa njia mbalimbali katika historia yote. Lakini kwa mtazamo wa Kikristo, Mungu alijifunua mwenyewe kwa ufasaha na ukamilifu katika mwanawe Yesu. Waebrania 1:1-3 inatupatia ufupisho wa mtazamo wa ufunuo maalumu,

Mungu ambaye alisema zamani na baba zeta katika manabii kwa sehema nyingi na kwa njia nyingi, mwisho wa situ hizi amesema na sisi katika Mwana, aliyemweka kuwa mrithi wa yote, tena kwa yeye aliufanya ulimwengu. Yeye kwakuwa ni mng’ao wa utukufu wake na chapa ya nafsi yake (Waebrania 1:1-3).

Kabla ya ujio wa Kristo, Mungu alijifunua yeye mwenyewe na mapenzi yake katika njia nyingi maalumu. Alisema moja kwa moja na watu, aliwapatia maono ya kimungu, alifungua macho yao waone maono, na alisema kupitia manabii, makuhani, wafalme, na washauri mbalimbali. Lakini hakuna kati ya mafunuo haya yanaweza kulinganishwa na ukamilifu na utukufu uliotukuka wa ufunuo katika Kristo, mwana wa Mungu. Maisha ya Yesu na mafundisho ndio ufunuo maalumu wa juu wa Mungu. Na kwasababu hiyo, ni sahihi kabisa kusema kwamba kipimo cha Thiolojia ya Kikristo ni kujifunua kwa Mungu katika Kristo. Sasa, kujitoa huku kwa Kristo kama ufunuo wa Mungu wa juu inatupeleka katika maana kadhaa. Lakini kwa ajili ya lengo letu moja kati ya maana muhimu na dhahiri ni kwamba tunatakiwa pia kujali maandiko kama ufunuo wa Mungu.

Tunapofikiri kwamba ni kwa nini tunapaswa kutii Agano la kale na Jipya kama ufunuo wa Mungu, tunaweza kufukiri namna Yesu Kristo alivyoyachukulia maandiko. Wakati Yesu aliposoma maandiko, mamlaka yake yalitoka wapi? Alidai kwamba alitoka kwa baba, lakini mara nyingi aliporejea katika mamlaka ya Baba maana yake yalijegwa katika Agano la kale. Hiyo inamaanisha kwamba, Biblia ambayo Yesu alisoma ilikuwa ni ukamilifu wa Agano la Kale; Agano la Kale lilikuwa ndio kanoni yake. Ndipo akatuambia pia kwamba alitupatia mitume na manabii. Kama Waefeso 2, 4 kwa kurudia rudia inasisitiza kwamba Yesu Kristo ndiye jiwe kuu la pembeni. pamoja na mitume na manabii kama msingi wa kanisa. Kwetu sisi Agano la Kale na Jipya kwa pamoja ndio ufunuo ambao tumeupokea.

— Dr. Biao Chen, tafsiri

Wale wamtazamao Kristo kama ufunuo wa juu ya Mungu wanapaswa kuufuata mfano wake na kuyafuata mafundisho yake kwa kupokea Agano la Kale na Jipya kama ufunuo maalumu wa Mungu kwa watu wake leo.

Ni muhimu kwetu sisi kuyapenda maandiko tukiwa na uelewa ya kwamba ni kutoka katika moyo wa Mungu. Mungu ni Baba yetu wa mbinguni katika Kristo, na anatuambia, na pale maandiko yanapotufundisha, tunahitaji kupenda kile anachokisema. Na labda hakuna sehema ya maandiko ambayo inayofunua upendo huu katika maandiko kama Zaburi 119. Mwandishi wa Zaburi, mara kwa mara amesema, “Sheria yako naipenda kwa ajabu mno, ndiyo kutafakari kwangu mchana kutwa. Ninakula neno lako; Ninalitafakari; ni chakula changu” Na anafurahia mstari baada ya mstari. Mistari 176ya kufurahia katika sheria ya Mungu. Na ninafikiri kwamba ni kwa kiasi gani zaidi, mimi kama muumini mpya wa agano Jipya, nifurahie katika neno lote la Mungu? Tuna “ahadi bora zaidi,” kitabu cha Waebrania kinatuambia, tunao utosherevu wa maisha ya Kristo, na kwa hiyo ninaweza kupenda chochote mwandishi wa Zaburi 119 alichokipenda, pamoja na mengine mengi.

— Dr. Andrew Davis

Tumeona kwamba, katika siku zetu, kuupata ufunuo wa Mungu inahitaji vyote ufunuo wa jumla katika uumbaji na ufunuo maalumu katika maandiko. Sasa, hebu na tugeuzie umakini wetu katika muunganiko uliopo kati ya mafundisho haya. Kuuelewa muungangiko huu utatusaidia sisi tuone kwamba hatutaweza kudharau aina yoyote ya ufunuo.

Muunganiko

Kitu cha mwisho tunachoweza kufanya tunapoendelea kujenga Thiolojia ya Kikristo ni kutojali chochote ambacho Mungu amekifunua ama katika ufunuo wa ujumla au maalumu. Yesu alionyesha umuhimu wa ufunuo wa jumla katika mifano yake na pia kila mara alilinganisha na uzoefu wa maisha ya kawaida katika mafundisho yake. Alionyesha pia umuhimu wa ufunuo maalumu kila mara aliporejea katika maandiko. Lakini kwako wewe na mimi kutegemea katika Nia hizi mbili za ufunuo kama Yesu alivyofanya, ni lazima tutambue namna zilivyounganika kwa undani. Ufunuo maalumu wa maandiko unatuongoza kadiri tunavyotafakari juu ya Ufunuo wa jumla. Na Ufunuoa wa jumla unatusaidia sisi kadiri tunavyotafuta kutambua ufunuo maalumu wa Mungu katika maandiko. Katika kila hatua tunapoendelea, hizi mbili zinakwenda kwa pamoja.

Tutagusia vipengere viwili vya muunganiko kati ya hizi aina za ufunuo; Mwingiliano wa Ufunuo wa jumla na maalumu na hitaji la aina zote hizi za ufunuo. Hebu na tutazame kwanza katika mwingiliano kati ya ufunuo malum na ufunuo wa jumla.

Mwingiliano

Pamoja na kwamba kila mara tunazungumzia juu ya ufunuo wa jumla na maalumu chini ya kifungu tofauti, tunahitaji kutambua kwamba aina hizi mbili za ufunuo zinaingiliana kwa kiwango kikubwa. Ili kuona hili, tunapaswa kutambua utofauti wa mafundisho unaopatikana katika aina zote za funuo.

Kwa upande mmoja, ufunuo maalumu katika maandiko unagusa masomo mengi ambayo hufanya mwendelezo kati ya mawazo yasiyo ya kawaida na mawazo ya kawaida. Baadhi ya vifungu vya Biblia sio vya kawaida kiasi kwamba hakuna mtu ambaye angeweza kuviandika kupia uchunguzi ama uzoefu wa kawaida, hata pamoja na uongozi wa kiungu. Vifungu hivi vya Biblia vilitolewa katika hali isiyo ya kawada, kwa njia ya Mungu. Labda mfano ulio halisi zaidi wa aina hii ya maandiko katika Biblia ni vifungu vya maandiko kama Daniel, Joeli na Ufunuo. Watu walioandika maandiko haya walipokea taarifa hizi kupitia maono na njia zingine za Mungu ambazo zilitolewa maalumu kwa ajili yao. Katika uelewa huu, tunaweza kuviita vifungu hivi vya maandiko “Ufunuo maalumu zaidi”.

Katika mwendelezo huu, kitu kama kuelewana kinaonekana katika maandiko ambako tunakutana na viini vilivyochanganyikana kama siri au ufahamu usio wa kawaida na ufahamu uliootolewa na roho kupitia njia za kawaida. Chukulia mfano, vitabu vya biblia vya Wafalme na injili ya Luka. Waandishi wa vitabu hivi kwa ufasaha walitaja kwamba walikusanya taarifa zao nyingi kutoka vyanzo vya binadamu wa kawaida. Kitabu cha Wafalme kinarejerea heshima ya ufalme wa Israel na Yuda. Kitabu cha Luka kinataja kwamba alikusanya taarifa zake kutoka kwa mashahidi wa macho wa maisha ya Yesu. Uelewa maalumu kwa uweza wa Mungu uliongezwa kwa uhakika pale roho wa Mungu alipowaongoza hawa waandishi wa Biblia. Walikuwa na ufahamu katika usahihi wa taarifa walizozipata kutoka vyanzo vyao, ufahamu juu ya kutafsiri vyanzo hivyo, na ufahamu juu ya taarifa ambazo haziwezi kupatikana kupitia njia za kawaida. Kwa hiyo, katika uelewa huu vifungu hivi vya Biblia vinaunganisha yasiyo ya kawaida na yaliyo ya kawaida.

Zaidi ya hapa, vifungu vikubwa vya maandiko vinajumuisha ufahamu wa kawaida usisimuao ndani mwake. hii ni kwa sababu Roho Mtakatifu mara nyingi aliwaongoza waandishi wa biblia kufanya uamzi sahihi juu ya mambo ya kawaida. Kwa mfano katika Mithali 30:25 tunasoma:

Chungu ni watu wasio na nguvu! Lakini hujiwekea chakuala wakati wa hari (Mithali 30:25).

Maelezo haya yamevuviwa na ya kweli, lakini yanatokana na uchunguzi wa asili, sio katika kupokea maono yasiyo ya kawaida.

Kwa hiyo, katika uelewa huu ufunuo maalumu huhusisha mafundisho ambayo kila mara tunayaoanisha na ufunuo wa jumla. Hivi ni vitu ambavyo mtu yeyote anaweza kugundua juu ya dunia. Tunaweza hata kusema kwamba vifungu hivi vya biblia ni “mkusanyiko wa ufunuo wa jumla”

Katika Mithali 14:20, inasema, “ Maskini huchukiwa hata na jirani yake bali tajiri ana rafiki wengi” Hii sio kwa lengo la kufanya tathmini chanya au hasi hii ni ule ufahamu wa uchunguzi, wa kuweza kuelewa kile kilichotokea huko… inahusisha vitu tunavyokumbana navyo wakati wote ama iwe ni mahusiano, kushughulika na mamlaka, kufikiria juu ya matumizi yetu ya fedha, kufikiria juu ya uhusiano wetu na wazazi wetu, na katika kufikiri juu ya kazi zetu, na hata nidhamu katika meza ya chakula, aina zote za mambo yatendekayo kama hizo. Na tena katika njia pana… kuweza kuelewa maisha na dunia kwa usahihi ili kwamba tuweze kuishi kwa akili. Tunajua aina ya mashimo ya kukwepa. Tunazijua njia za kutupeleka mbele katika maisha. Na ni biblia ambayo hutusaidia sisi kuelewa kwamba kama tukitaka kuishi maisha kwa akili, tunapaswa kufanya hivyo katika hali ya hofu ya Mungu.

— Dr. Eric J. Tully

Katika upande mwingine, sawaswa na ufunuo maalumu, ufunuo wa jumla pia unahusisha aina mbalimbali za taarifa ambazo zinaweza kuwekwa katika kundi la kawaida na Lisilo la kawaida. Kwa upande mwingine wa mwendelezo huu ufunuo wa jumla unahusisha viashiria vya kawaida kabisa, vitu ambavyo vinajulikana kwa wengi, kama sio kwa wote, watu ambao waliwahi kuishi. Karibu kila mmoja anajua kwamba dunia ni kubwa, ikiwa imefunikwa na anga pana. Na karibu kila mmoja anaweza kukumbuka nyakati ambapo ameshuhudia maadili na dhamira. Uzoefu huu wa kidunia mara zote umemfunua Mungu na mapenzi yake kwa binadamu. Tunaweza kuvizungumzia kama “ufunuo wa jumla kabisa.”

Kuelekea kiini anuai cha ufunuo wa jumla kuna mchanganyiko wa viini vya ufunuo wa kawaida na usio wa kawaida. Huu ni uzoefu wa uumbaji ambao hutolewa kwa baadhi ya watu kwasababu wanavizuizi katika maeneo mengine, mfano kwa umbali ama kwa muda. Kwa mfano upepo mkali wa kimbunga huonyesha nguvu kubwa ya Mungu. Lakini watu wengi hawajawahi kukumbwa na kimbunga. Kimo cha milima ya Himalaya kinaonyesha utukufu wa Mungu, lakini wanadamu wengi bado hawajaiona milima ya Himalaya kwa macho. Kwasababu wote tunakumbana na vikwazo mbalimbali, sio ufunuo wote wa jumla unakwenda kwa watu wote wakati wote.

Kwa upande mwingine wa wigo ni viini visivyokuwa vya kawaida vya ufunuo wa jumla. Hivi vinahusisha nyakati ambapo watu kwa ufasaha wanatambua, hata bila kumjua Mungu wa kweli, baadhi ya ukweli ambao Mungu ameufunua. Ukweli ni kwamba Ufunuo wa jumla unahusisha vitu ambavyo mara kwa mara vinajihusisha zaidi na ufunuo maalumu.

Kwa mfano, baadhi ya dini zisizo za kikristo zinaamini kwamba kuna Mungu mmoja tu. Dini nyingi zinatofautisha kati ya takatifu ya kawaida katika njia ambayo inakwenda sambamba na imani ya kikristo. Uuaji unazuiliwa katika dini nyingi. Haki za kawaida za kijamii zinaheshimiwa na imani mbalimbali. Katika kipindi cha zamani cha biblia, dini nyingine mara nyingi zilifanana kwa ukaribu na imani halisi ya Biblia kwa njia za ajabu. Na hata leo, Wamisionari wanatoa taarifa kwamba baadhi ya watu ambao hawajafikiwa na injili wanazo imani zao zenyekufanana na ile ya Kikristo. Katika hali ya namna hiyo tunaweza kuzungumzia juu ya “ufunuo wa umaalumu wa jumla.”

Kwa hiyo tunapotafakari juu ya wajibu wa ufunuo maalumu wa jumla au wa kipekee katika Thiolojia, tunahitaji kukumbuka vitu viwili ambavyo mara zote husahaulika. Kwa upande mwingine tunahitaji kukumbuka kwamba ufunuo huo maalum unatufundisha sisi juu ya vitu ambavyo ni vya kawaida sana na vinaweza kutambuliwa kupitia ufunuo wa jumla. Hii ndiyo sababu ya kuyatazama maandiko kama mamlaka yetu, sio pekee katika mambo ya kidini na maadili, lakini pia yanavyogusa katika historia na Sayansi.

Kwa upande mmoja, tunahitaji kutambua kwamba ufunuo wa jumla unayo mengi ya kutufundisha sisi juu ya mambo ambayo kawaida tunayatunza kwa ajili ya maandiko. Kwa hakika kama tutakavyoona katika masomo haya, ukweli mwingi wa kithiolojia uliowekwa wazi na maandiko pia umefunuliwa katika ufunuo wa jumla. Hii ndiyo sababu tunapaswa kutazama kwa umakini juu ya ufunuo wa jumla kwa ajili ya uongozi wa Mungu, hata katika masuala ambayo ni ya juu katika dini.

Kama ambavyo tumezingatia muunganiko kati ya Ufunuo wa jumla na maalumu, tumeziona njia nyingi ambazo zinaingiliana. Lakini sasa tunapaswa kugeukia hofu yetu ya pili. Kwa nini tunazihitaji aina zote mbili za ufunuo kwa ajili ya Thiolojia? Je kila moja inachangia kwa kiasi gani?

Hitaji

Kwa upande mwingine, tunahitaji ufunuo maalumu kwa sababu huu unauzidi ufunuo wa jumla katika njia mbalimbali. Ufunuo maalumu umeandaliwa na kuelekezwa, kufafanua na kumfunua Mungu na mapenzi yake zaidi ya kile ufunuo wa jumla unawasilisha.

Kwa mfano, fikiria juu ya Adamu na Eva. Wanathiolojia wengi wamechunguza katika miongo ya hivi karibuni kwamba Mungu alitoa ufunuo wote wa jumla na ule maalumu kwa Adamu na Eva walipokuwa wangali katika hali ya kutokuwa na hatia, kabla hawajaanguka katika dhambi. Kwasababu Adamu na Eva hawakuwa na dhambi, tunaweza kuwa na uhakika kwamba walijua mengi juu ya Mungu na mapenzi yake juu yao walipotazama uumbaji. Bado, hata kabla ya anguko Thiolojia haikupaswa kupatikana kwa kuchunguza uumbaji bila mwongozo wa ufunuo maalumu. Mungu pia alitoa neno lake maalumu kwa Adamu pamoja na maelekezo maalumu kuhusiana na mti wa ujuzi wa mema na mabaya, kuitunza bustani, kuzaliana, kwenda nje ya mipaka ya bustani na kutumia mamlaka ya juu ya dunia yote.

 Kwa hakika, mara dhambi ilipoingia duniani, ufunuo maalumu pia ulilenga juu ya mpango wa Mungu wa ukombozi. Pamoja na kwamba ufunuo wa jumla unafunua kwamba tuko chini ya hukumu ya Mungu, ni ufunuo maalumu pekee unaofunua wokovu katika Kristo. Hasa tangu anguko katika dhambi, mkakati wa kutengeneza Theolojia kutoka katika ufunuo wa jumla ambacho mara nyingine kimeitwa “Theolojia ya asili” lazima iongozwe na ufunuo maalumu. Vinginevyo, ni zaidi ya kudhania kwamba hatutatilia maanani kile kilichofunuliwa na Mungu katika uumbaji.

Ningelitaka kuwa mwangalifu sana juu ya kile tunachoweza kujifunza juu ya Mungu kupitia jina au aina ya Thiolojia ya asili. Ningelitaka kuweka kofia yangu katika kauli kama ya Warumi 1:20 ambayo inazungumzia juu ya ukuu wake, nguvu zake, ninafikiri hivyo ni vitu unavyoweza kuninginiza kofia yako juu yake kuhusiana na nini unachoweza kujifunza. Lakini ningelitaka kusema haraka kwamba tuko katika uhitaji mkubwa wa ufunuo maalumu ili tuweze kuwa na mtazamo sahihi… Kwa hiyo, tunauhitaji wa ufunuo maalumu ili kuchunguza mawazo binafsi ya binadamu, au niseme fikra za kujitegemea; fikra za kibinadamu kwasababu ulimwengu ulioumbwa hutoa vitu ambavyo huweza kusomwa na kueleweka kwa shida. Ufunuo maalumu wa ukweli wa Bwana Yesu Kristo hukamilisha kwa usahihi juu ya Mungu ni nani.

— Dr. Bruce L. Fields

Tukilitunza hitaji letu la ufunuoa maalumu katika mawazo, tunapaswa pia kutazama mahitaji yetu kwa ajili ya ufunuo wa jumla. Kwanini haitoshelezi kutengeneza Theolojia yetu kutoka kwenye Biblia? Je Ufunuo wa jumla unachangia nini ambacho hatukipati katika maandiko?

Kama tulivyosisitiza hapa, tusishughulike na ufunuo wa jumla bila uongozi wa mamlaka ya maandiko. lakini wakati huo huo, maandiko yanazungumzia vitu vichache. Moja kwa moja na yanazungumzia kwa uhalisia vitu vichache ukilinganisha na upana wa ufanuo wa jumla. Hakika kila mara waandishi wa biblia walipoandika maandiko yao ya kuvuviwa, walijengelea juu ya ufahamu ambao wao na wasomaji wao walipata kutoka katika ufunuo wa jumla. Ufunuo wa jumla ulitoa mazingira ambayo katikati yake ufunuo maalumu ungeweza kuwasilishwa. Na ndivyo inavyofanyika kwetu sisi leo.

Hitaji la ufunuo wa jumla linaonekana angalau katika njia mbili. Kwa upande mmoja, kile tulichojifunza kutoka ufunuo wa jumla kinatuwezesha sisi kuelewa ufunuo maalumu. Fikiria juu ya hili: Sisi wote tunajua ya kwamba mtu ni lazima aweze kusoma, au angalau aelewe lugha kwa kiwango fulani, kuupata ufunuo wa maandiko. Lakini je ni wangapi wetu wamejifunza namna ya kusoma au kuelewa lugha kwa kumimina maneno ya biblia bila msaada kutoka katika vyanzo vingine? Angalau kwa uhakika jibu halitakuwepo. Wengi wetu wanajifunza lugha kutoka kwa mzazi au mlezi, pamoja na msaada wa vita na vitendo vikihusisha vitu vingine katika uumbaji. Na baadaye tumejifunza kusoma kwa njia hizo hizo. Pekee kwa kujengelea juu ya kile ambacho tumeshajifunza kutoka katika kipengere hiki cha ufunuo wa jumla ndipo tulipoweza kuichunguza Biblia.

Utegemezi wetu katika ufunuo wa jumla hata ni mkubwa zaidi tunapokuwa kwenye maandiko. Tusingelikuwa hata na biblia za kusoma kama isingelikuwa kwa kile watu walichojifunza kutoka katika ufunuo wa jumla. Watafsiri wa Biblia walijifunza namna ya kutafsiri, waandishi walijifunza namna ya kuandika, na wachapaji walijifunza namna ya kuchapa, kwa kiwango kikubwa kutoka katika ufunuo wa jumla. Katika ufahamu huu wa kawaida, tunapaswa kuwa waangalifu katika ufunuo wa jumla kwasababu unatuandaa kujifunza ufunuo maalumu.

Kwa upande huu, ufunuo wa jumla ni wa muhimu pia kwa kuitumia Biblia kwa mafanikio katika maisha yetu. Mfano, Biblia inagusia juu ya masomo mengi ya Biblia na inatoa kanuni za Mungu za kufuata. Bado, katika kuzitumia kanuni hizi tunapaswa kujua jambo juu ya uumbaji ambamo tunazitumia.

Biblia inatuambia kwamba wanaume wanapaswa kuwapenda wake zao, lakini kuitumia kanuni hii ya Biblia tunapaswa kujua kitu kutoka katika ufunuo wa jumla. Je mume ni nani? Mke ni nani? Tunapaswa pia kujua inamaanisha nini kumwonyesha mke upendo katika mazingira yake. katika uelewa huu, matumizi ya kiaminifu ya maandiko wakati wote hutegemea katika ufunuo wa jumla wa Mungu.

Kwa hiyo tunaona kwamba Mungu amejifunua mwenyewe katika ufunuo wa jumla na maalumu, na anachotutegemea sisi ni kutafuta ufunuo wake pote katika uumbaji na katika maandiko. hakuna aina yoyote ya ufunuo iliyoandaliwa kwa lengo la kusimama peke yake. Mungu ameandaa ili kwamba tuweze kuvishikilia vyote kwa nguvu tunapotengeneza Thiolojia yetu.

Sawa sawa na uelewa wetu juu ya ufunuo maalumu inavyoweza kutusaidia kuelewa ufunuo wa jumla, uzoefu wa maisha yetu kutoka katika ufunuo wa jumla unaweza hakika kutusaidia kuelewa ufunuo maalumu pia. Kwa namna nyingine, uzoefu wa maisha yetu unaweza kutusaidia kuelewa Biblia. Njia moja wapo ambayo inaonekana katika Biblia nzima ni namna Biblia inavyovigusa viumbe ili kutoa kuwasilisha mambo juu ya Mungu. Zaburi 19 inasema, “Mbingu zahubiri utukufu wa Mungu na anga… kazi za mikono yake.” Kile inachosemwa ni pale tutazamapo nje duniani, tunaona vitu fulani, na tunapokuja kwenye Biblia, tunaona namna gani hivyo vitu vinavyowasiliana nasi juu ya Mungu… sio kama kwamba Mungu alisema, “Ngoja nione namna ninavyoweza kijitolea mfano mwenyewe. Oh, kuna jiwe. “Mimi ni kama jiwe.” Lakini kama muumbaji, Mungu aliliumba jiwe ili aweze kugeuka na kusema, “mimi ni kama jiwe.” Mungu aliumba maji ili kwamba aweze kugeuka na kusema “mimi ni maji ya uhai” Unaona, kwa sababu Mungu ni Bwana wa uumbaji, Uumbaji ni shairi la Mungu kwamba ndipo mtaalamu wa kutafsiri, mwanasayansi, chini ya mamlaka ya Kristo yanatafsiri, lakini unaona kwamba uumbaji, kwahiyo, ni kusudi la Mungu ili kutoa mazingira ambayo biblia inamwelezea Mungu kwa kutumia uumbaji kama mfano au picha.

— Rev. Michael J. Glodo

 Swali la msingi ni je, tunaelewaje ufunuo ili tuweze kuibua Theolojia kutoka humo?

KUELEWA UFUNUO

Ni jambo moja kwetu sisi kutambua namna ambavyo Mungu amejifunua yeye mwenyewe pamoja na mapenzi yake kwetu, lakini pia ni kitu kingine kabisa kuunda majibu ya Thiolojia sahihi kwake. Hata wakristo wa kweli waliojitoa kutegemea ufunuo wa Mungu wa jumla na ule maalumu wanaenda katika uelekeo tofauti tofauti wakiendelea kuunda Thiolojia zao. Hakika historia rasmi na isio rasmi inaweza kuandikwa kwa kufuata kutokukubaliana kwetu juu ya masuala yahusuyo imani sahihi, matendo ya imani sahihi na mihemuko na upendo sahihi. kwa nini hii ni kweli? Ni kwasababu ya kutambua namna ufunuo wa Mungu unavyopaswa kuibadili Thiolojia yetu na ni hatua ngumu.

Ili kuona namna hatua hizi za uelewa wa Ufunuo zinaendelea, tutajikita katika uelekeo wetu katika maeneo matatu. Kwanza tutachunguza kizuizi cha dhambi. Pili tutatazama nuru ya Roho Mtakatifu. Na tatu, tutagusa, juu ya matokeo ya mabadiliko haya juu ya Thiolojia yetu. Hebu tutazame kwanza namna ambavyo dhambi inavyo tuzuia sisi tunapotafuta kuelewa Ufunuo wa Mungu.

Kizuizi cha Dhambi

Kila mfuasi wa Kristo anajua ya kwamba dhambi ni kitu chenye nguvu, sio tu peke yake katika maisha ya wengine lakini katika maisha yetu pia. Waumini wa kweli wamewekwa huru kutoka udhalimu wa dhambi na kutoka hukumu ya Mungu ya milele juu ya dhambi. Lakini dhambi inaendelea kutudhuru sisi katika kila eneo la maisha yetu. Dhambi huharibu na inatuacha tukitengeneza Thiolojia yetu kama viumbe wageni waishio katika ulimwengu mgeni.

Inavyo huzunisha Kama ilivyo, tunapaswa kutambua kwamba dhambi imekuwa na madhara makubwa juu ya mwanadamu. Kwa hakika, imeacha madhara makubwa kiasi kwamba kama Mungu asingeshughulikia nguvu ya dhambi, tungeweza kukataa ufunuo wake kwa nguvu zetu zote. Mbali na neema maalumu ya Mungu na ile ya kawaida, kila jaribu la kuchambua na kukuza Thiolojia yetu kutoka ufunuo wa Mungu ingekuwa bure. Katika maneno ya desturi ya Thiolojia, tátizó hili maranyingi huitwa “madhara ya dhambi akilini,” neno linalotokana na maneno ya kiyunani (νοῦς), maana yake “akili.” linaonyesha namna ambavyo dhambi imedhuru akili zetu na uelewa. Kuchunguza vizuizi vya haya madhara ya dhambi katika akili, tutatazama kwamba namna ambavyo dhambi ilitia giza katika akili zetu juu ya ufunuo wa jumla, Pia katika namna ambavyo inafanya hivyo hivyo katika ufunuo maalumu. Hebu na tuanze na ufunuo wa jumla.

Ufunuo wa Jumla

Kama tulivyosema, kila mtu hapa duniani anao uelewa fulani juu ya ufunuo wa jumla. Lakini dhambi inatusababisha sisi kukandamiza uelewa wetu na kutufumba macho yetu kwa kile tunachokijua juu ya kile kinachopatikakana katika ufunuo wa jumla. Katika Warumi 1:18, Paulo alisema kwamba watu wa mataifa wenye dhambi, ambao wanajua ukweli juu ya ufunuo wa jumla, “waipingao kweli kwa uovu” kwa maneno mengine, dhambi inatulazimisha sisi kuupinga ukweli ambao umefunuliwa waziwazi kupitia uumbaji. Tunakataa na kuacha ufunuo wa jumla. Katika sura hii hii, Paulo pia aliandika katika mstari wa 24-28, kwamba kama wasioamini wanavunja kanuni za maadili zilizofunuliwa katika ufunuo wa jumla, Mungu huwatoa kwa “tamaa za mioyo yao,” kuingia kwenye “tamaa zao za ajabu,” na kwenye “akili zisizofaa.”

Tamaa na unyonge vinaongoza mioyo yetu ili kwamba tuwe, kama ilivyokuwa, iliyoandaliwa au maono yaliyo haribiwa. Haina maana ya kwamba hatuwezi kuona ukweli wowote juu ya ufunuo wa jumla, kwasababu tunaweza. Badala yake, kwa kiwango fulani tumeondolewa katika neema ya Mungu, tunachengesha ukweli kutoka katika ufunuo wa jumla na kuingia katika taamaa zetu mbaya. Tunauita ukweli kuwa uongo na uongo kuwa ukweli. Tunaita mazuri kuwa uovu na uovu kuwa uzuri.

Mimi sioni ni kwa nini mtu yeyote anaweza kufikiri kwamba dhambi haijadhuru akili ya mwanadamu. Kile tunachokiita mara zote kuwa ni “madhara ya dhambi katika akili” maana inaonekana kwangu kuwa, inapaswa kueleweka kwamba, mara nyingine hatufikiri katika njia sahihi. Sasa, hebu tuwe wakweli: Baadhi ya watu hufikiri vizuri kuliko wengine katika mazingira tofauti, na mtu yule yule anaweza kubadilika na kuwa mzuri katika hali fulani na kuwa mbaya katika nyingine. Lakini ukweli ni kwamba binadamu hufanya makosa. Wanadamu hata kwa makusudi wanauharibu ukweli uliowazunguka kwa sababu mbalimbali… ni rahisi kwa watu kukoseshwa katika lililo jema na lilili baya. Ninamaanisha, ni wangapi kati yetu hawana mazingira ambayo tumechunguza na kuona kuwa ni mazuri na baadaye tunagundua kutoka Biblia kwamba kweli hayakuwa mazuri? Vinaweza kusikika vizuri, vinaweza kuonekana vizuri, vinaweza kuonekana kuwa ni vyenye faida kwa kila kiwango unachoweza kufikiri, lakini Biblia inasema “ujue kwamba sio” Hivyo, hayo ni madhara ya dhambi katika akili zetu. Tunagundua kwamba hatuwezi kupata maana sahihi kwa majadiliano na kwa kufikilia kimantiki mara nyingine ni kwa sababu dhambi imeathiri akili zetu. Kwa hiyo, ukweli ambao kila mara tunapambana nao ni kwamba hata mawazo yetu yaliyo safi na yenye uangalifu yameathiriwa na dhambi.

— Dr. Richard L. Pratt, Jr.

Warumi 1 inasema juu ya ufunuo wa Mungu, katika uelewa wa kawaida, kupitia sifa zinazoonekana wazi, na Warumi 2 inazungumza juu ya vipengere vya ndani vya ufunuo wa jumla, ambayo ni uelewa wa mema na mabaya. Ili kuweza kufikiri huo uelewa wa mazuri na mabaya, tunapaswa kwenda katika maandiko. Tumeanguka, na utafsiri wa uelewa wetu juu ya kweli na uongo ni tafsiri iliyo ya anguko, na kipimo pekee cha kweli ambacho tunacho, ndipo hapo, ni neno la Mungu. Kwa hiyo, maandiko ni ya muhimu sana kwa ajili ya uelewa pale inapofikia katika viwango vya kimaadili.

— Dr. Jeff Lowman

Baada ya kuona vizuizi vya dhambi katika uwezo wetu kufanya matumizi sahihi ya ufunuo wa jumla, tunapaswa sasa kujielekeza katika ufunuo maalumu. Ni namna gani dhambi inaathiri matumizi yetu ya ufunuo maalumu, hasa ufunuo wa Mungu katika maandiko.

Ufunuo Maalumu

Dhambi ni zaidi ya kizuizi cha nje juu ya uelewa wetu wa maandiko. Pia ni kizuizi cha ndani. Kwa mfano, Warumi 7 inaielezea dhambi kama nguvu ngeni ya ndani ambayo huuzidi uwezo wetu wa kuitamani kweli. Kwahiyo hatuwezi tukafikiri tu kwamba pale tunapochukua Biblia kwamba moja kwa moja tutaitafsiri kwa usahihi. Kama tukifanya hivyo, tutakuwa tunafanya kosa kubwa. hili linaelezea mengi kuhusu kutokuelewana kwetu juu ya maana ya maandiko. Tunaidharau nguvu ya dhambi ndani yetu … ndiyo sababu Waefeso 1 inasema kwamba Paulo huomba kwa kutamani ili kwamba Waefeso waweze kuangaziwa na Roho Mtakatifu katika kuyaelewa mafundisho ambayo anawafundisha… Kwa hiyo, kama waumini, tunapotaka kuunganishwa na kuufikia umoja katika uelewa wetu juu ya kile kinachofundishwa na maandiko, tunapaswa kupambana na nguvu ya dhambi iliyomo ndani yetu, na kuomba nguvu ya roho inatuwezesha kuishinda, na kuujenga umoja katika tafsiri yetu ya maandiko na mafundisho yanayopatikana ndani yake.

— Dr. Andrew Parlee

Biblia yenyewe inaonyesha kwamba, binadamu wenye dhambi wanapinga mafundisho ya maandiko wanapoachwa bila rehema ya Mungu. Yesu alisema juu ya haya katika Yohana 5:39, 40 aliposema kwamba Mafarisayo walilitumia vibaya agano la Kale. Petro alisisitiza vivyo hivyo katika 2Peter 3:15,16 aliposema kwamba watu wanapotosha maandiko ya Paulo kama wanavyo fanya katika maandiko mengine. Mbali na neema ya Mungu, wanadamu waovu wanapotosha na kuyatumia vibaya maandiko.

Hili tatizo la uovu wa kupotosha Biblia halikomei kwa wasioamini pekee. Linawaathiri waumini pia. Mfano mmoja ambao unakuja katika mawazo kwa urahisi ni wana Thiolojia wangapi wa Ulaya na Marekani waliamini kwamba maandiko yaliwezesha biashara ya utumwa ya karne 17, 18 na 19. Hii ilitokea kwa namna gani? Inawezekanaje wakristo wakapotosha maandiko kwa kiasi hicho? Jibu ni kwamba dhambi huzuia uwezo wa waumini kuyaelewa maandiko. Haijalishi uwezo wa akili zetu au kina chetu cha uelewa wa Biblia, tunapaswa kushawishika kwamba sisi sote tunapotosha na tunanajisi ufunuo maalumu kwa namna fulani. Kadiri tunavyotambua udhaifu wetu na upendeleo, ndivyo tunavyozuia hali hii ya upotoshaji. Lakini kwa masikitiko, sisi sote tutakwenda kaburini bila kujua baadhi ya namna tulivyoipotosha Biblia.

Tafsiri yetu ya maandiko inawajibika katika mamlaka ya maandiko katika namna ambayo maandiko hayawajibiki katika mamlaka yetu ya tafsiri. Sasa, tunataka kuwa waangalifu namna tunavyoelewa. hatutaki kuonyesha kwamba hatuwezi kuelewa maandiko kwa usahihi… lakini wakati wote turuhusu tafsiri yetu iwajibike katika maandiko yenyewe. Inawezekana kukosea kutafsiri. Inawezekana kutokuzingatia vielelezo vyote. Inawezekana kwamba kuna vipengere vya taarifa ambazo tunazikosa juu ya mazingira ya historia sahihi ya maandiko yenyewe. Kwa hiyo, wakati wote tunataka kuelewa kwamba tafsiri yetu inafuata kile ambacho maandiko yanafundisha, na tunarudi tena katika mamlaka hiyo tena na tena na tena.

— Dr. Robert G. Lister

Sasa kwa kuwa tumeona namna vizuizi vya dhambi vinavyoathiri uwezo wetu wa kutumia ufunuo wa jumla na maalumu, tunapasa kugeukia tumaini letu bora katika kuuelewa ufunuo: Nuru ya roho mtakatifu.

Nuru ya Roho Mtakatifu

Wanafunzi na wasomi wanafanana mara nyingi wanajionyesha kama wanaouwezo wakutengeneza mafundisho bora ya Thiolojia ya Kikristo, kwa kufuata ufunuo wa Mungu, kwa bidii zao nyingi. Wanaamini kwamba kufuata mbinu za kimantiki itawawezesha kufikia lengo halisi, la imani ya msingi na upendo halisi. Lakini hili sio tatizo. Sasa, tunapaswa kwa uhakika tujiweke kuwa watumishi waaminifu katika jukumu letu, lakini kushinda matokeo ya dhambi, tunapaswa kwenda mbali zaidi. Tunapaswa kuhusika kibinafsi na nafsi ya utatu mtakatifu, Roho Mtakatifu. Yeye hutia nuru ufahamu wetu ili kwamba tuweze kuelewa na kutumia kwa usahihi ufunuo wa Mungu katika Thiolojia yetu.

Mara nyingi sana, wakristo hawaelewi namna ambavyo utofasiri wa Thiolojia ya kweli kutoka katika ufunuo wa Mungu hutokana na huduma binafsı ya Roho Mtakatifu katika maisha yetu. Badala yake, tunaweka kujiamini kwetu katika uwezo wetu wa asili kama binadamu. Katika roho wa ufahamu wa kisasa, tunafikiria tunaweza kujenga Thiolojia ya kweli kama tutakuwa na busara na tukatumia vizuri mbinu zilizotafsiriwa za ufunuo wa Mungu. Lakini katika uhalisia, uwezo wetu wa hekima hauwezi kupatikana katika kujitememea binafsi kutokana na hali ya anguko la uumbaji. katika anguko letu, dhambi hutia giza akili zetu, ikijumuisha uwezo wetu wa lugha na uwezo wa ufahamu, ili kwamba mara nyingi tushindwe kuelewa ufunuo kwa usahihi. Kuna kitu zaidi kinachohitajika— kitu ambacho huimarisha busara zetu, lugha na katika hili uwezo wa kutuwezesha. Tunahitaji kitu ambacho kinatuwezesha sisi kuelewa ufunuo wa jumla na maalumu kama ilivyo ili kuunda Thiolojia ya kweli. Ni nuru pekee kutoka katika roho wa Mungu inaweza kuleta aina ya nuru hiyo katika upofu wa macho yetu.

Kuchunguza Nuru ya Roho Mtakatifu, hebu na tutazame namna anavyotoa ufahamu katika ufunuo maalumu na namna anavyofungua macho yetu kuona ufunuo wa jumla pia. Tutaanza na Ufunuo Maalumu.

Ufunuo Maalumu

Katika desturi za Theolojia ya Kiprotestanti, neno “nuru” limetumika mara kwa mara katika kazi ya Roho Mtakatifu ya kutoa ufahamu juu ya ufunuo maalumu. Roho Mtakatifu hufanya kazi ndani yetu, akifanya upya akili zetu ili kwamba tuweze kuteka, kukubali, na kutumia neno la Mungu. Sikiliza namna Paulo alivyouelezea ukweli huu katika Waefeso 1:17-18:

Mungu wa Bwana wetu yesu Kristo, Baba wa utukufu, awape nia na ya roho ya hekima na ya ufunuo katika kumjua yeye, macho ya mioyo yenu yatiwe nuru, mjue tumaini la mwito wake jinsi lilivyo (Waefeso 1:17-18).

Sasa, ni muhimu kutambua kwamba nuru ya Roho juu ya ufunuo maalumu hutenda kazi tofauti tofauti. Katika upande mmoja, maandiko yanaweka wazi kwamba Roho wa Mungu hutenda kazi katika njia zisizo okoa ili kwamba hata wasio amini waelewe vipengere vingi vya ufunuo maalumu. Kwa mfano, kwa mujibu wa Kutoka 24:2, Roho wa Mungu alikuja juu ya Baalam, nabii mpagani, akimpa ufahamu. Na katika Yohana 11:49-51, Kayafa, kuhani mkuu aliyechukua nafasi muhimu katika kusurubiwa kwa Yesu, alitabiri ukweli kuhusu maana ya kifo cha Yesu. katika Mathayo 21:45, 46, Mafarisayo walielewa kwamba mfano wa Yesu kuhusu mpangaji mwovu uliwahusu, lakini waliitikia kwa ukatili wa kiuaji badala ya moyo wa toba. Kwa namna hiyo hiyo, mwandishi wa Waebrania, katika 6:4, alizungumzia kuhusu mwangaza wa roho kwa watu ambao wokovu wao aliutilia mashaka baadaye.

Tunaweza kuiita mifano hii “matendo ya kawaida ya Roho,” katika mazingira ya neema ya wote. Hizi ni baadhi ya majukumu mengi yasiyookoa ambayo Roho huyatenda katika dunia hii. Hii ndiyo sababu hata asiyeamini anaweza kuelewa na kufundisha Thiolojia ambayo inaendana na maandiko. Ni matokeo ya kazi ya Roho ndani yao, hata kama hawajakombolewa. Wakati huo huo, ni muhimu kukumbuka kwamba Kanisa ni hekalu la Roho. Kanisa ni mahali pa uwepo maalumu wake na huduma yake duniani. Anawapatia watu wake waliookolewa ufahamu unaookoa wa neno la Mungu. Kwa hiyo itakuwa sahihi kutegemea kazi ya Roho ya kuangaza kuwa kubwa zaidi ndani ya waumini kuliko kwa wasio amini. Kwa hakika tungelikuwa sahihi kutegemea kwamba wana Thiolojia wanao amini mara zote walijifunza kutoka kwa Roho katika namna ambayo ni ya juu zaidi kuliko ya wasioamini.

Wajibu mkubwa wa Roho Mtakatifu wa kutia nuru katika akili zetu kuelekea ufunuo maalumu unainua jambo la muhimu sana kwa kila mkiristo aliye mwanathiolojia. Kwasababu Roho wa Mungu pekee, hutuangazia sisi, Wakristo wanathiolojia, wanapaswa kwa ufahamu na kwa dhati kujitoa wenyewe ili waendane na Roho. Thiolojia ya Kikristo, sio mradi usio wa kibinafsi ambao tunaukamilisha kwa nguvu zetu. Uhusiano wa karibu pamoja na ufahamu uliotakaswa katika kazi ya Roho Mtakatifu unatakiwa kama tunataraji kupata ukweli wa Thiolojia katika Ufunuo maalumu. Tunayo misingi ya kutaraji kwamba hitimisho letu la kithiolojia limetokana na maandiko peke yake kadili tunavyojitoa kwa moyo wote katika kutafuta uongozi wa Roho wa neema.

Asiyeamini katika ngazi moja anaweza kufanya kazi nzuri akiwa na andiko moja lolote zaidi ya namna ambavyo muunmini anaweza kufanya katika kutafuta kuelewa mazingira, au kuelewa lengo la mwandishi, au kuelewa lugha ya asili iliyoandikiwa ili kutafsiri. Kwahiyo, kuna hizi njia zilizotengwa ambazo waweza kusema asiyeamini ana uwezo wa kusoma na kuelewa sawasawa na muumini alivyoelewa. Kwa namna nyingine, kutoka katika ukweli wa uelewa au kuelewe vifungu hivi juu ya lugha huko…Lakini kazi ya Roho Mtakatifu ipo ili tutakaswe zaidi na zaidi, na Roho Mtakatifu anapaswa kuchukua nafasi zaidi na zaidi kwa wakati katika kufunua kile kilichokusudiwa na Mungu katika maandiko. Kwa hiyo, ninafikiri kwamba, kuwa kati ya mambo muhimu ambayo wasio amini na waaminio wanapaswa kuyashughulikia mambo haya kwa utofauti.

— Dr. Tim Sansbury

Kwa nuru ileile ya Roho Mtakatifu juu ya ufunuo maalumu, tuangalie nuru na ufunuo wa jumla.

Ufunuo wa Jumla

Wakristo wengi wanakuliana na ukweli kwamba, tunahitaji nuru ya Roho Mtakatifu katika kuutazama ufunuo maalumu wa Mungu katika maandiko. Wengi wetu mara nyingi huomba kabla hatujaanza kusoma maandiko, hii ina maana kuwa tunajua ni kwa kiasi gani tunahitaji msaada wa Roho Mtakatifu. Lakini pia tunahitaji huduma binafsi ya Roho Mtakatatifu tunapojifunza juu ya ufunuo wa jumla. Ufunuo wa Mungu kupitia uumbaji ni mpana na una vitu vingi, kiasi kwamba, tunahitaji uwezo zaidi ya ule tulio nao tunaposoma na kuiishi Theolojia ya Kikristo. Tunahitaji hekima. Ni nani atoaye aina hii ya hekima? Roho wa Mungu.

Katika Danieli 5:14, Mfalme wa wapagani Belshazzar alitambua kwamba hekima ya Daniel ilikuwa ni kutoka kwa Mungu. Mithali 2:6, tuna soma kwamba hekima yote hutoka kwa Mungu. Vivyo hivyo katika Kutoka 31:3, wahunzi Bezalel na Oholiab walifanya uhunzi vizuri kwasababu walikuwa wamejazwa na Roho Mtakatifu. Vifungu hivi na vingine vinatufundisha kwamba, nuru ya Roho sio ya muhimu peke yake tu katika ufunuo maalumu bali katika ufunuo wa jumla pia. Sikiliza kilichosemwa na John Calvin katika kitabu 2, Sura 2 ya *Taasisi za Dini ya Kikristo.* Hapa alizungumzia juu ya kazi ya Roho Mtakatifu kadili watu walivyogundua kweli katika ufunuo wa jumla:

Kila mara tunapokutana na mambo haya kutoka kwa waandishi wa kidunia, hiyo nuru yenye kutamanika, ya kweli iangazayo ndani yao itufundishe kwamba, akili za mwanadamu pamoja na kuanguka na kupotoshwa kutoka ukamilifu, bado imevikwa na imepambwa na karama maalumu za Mungu. Kama tukitambua roho wa Mungu kama chemchemu ya ukweli, hatutaweza kuukataa ukweli wenyewe, au kuudharau pale unapotokea, vinginevyo tutake kutomheshimu Roho wa Mungu tu. Lakini kama Bwana amependa kwamba tuweze kusaidiwa katika fizikia, lugha, hesabu, pamoja na elimu zingine, kwa kazi na huduma ya wasioamini, basi tuutumie msaada huu.

Kama Kalvini anavyoeleza, Roho wa Mungu hutufundisha ukweli wote juu ya ufunuo wa jumla kwa waaminio na wasioamini. Yeye ni “chemichemi ya ukweli.” Kwa ajili hii, kujaribu kutengeneza Thiolojia ya Kikristo kwa nguvu za mwili, hata juu ya mambo yahusuyo ufunuo wa jumla, ni ujinga sawasawa na kutafuta wokovu kwa nguvu za kibinadamu.

Katika haya yote ni kusema kwamba kufanikiwa kupata mafundisho kutoka katika ufunuo wa Mungu sio kitu kitokeacho moja kwa moja au kitu ambacho wewe na mimi tunaweza kufanya katika nguvu zetu. Inapofanyika kwa usahihi, kuuelewa ufunuo kunatufanya kuwa wanyenyekevu, uzoefu wa kidini ambamo wakati wote tunajigonga katika upeo wa uwezo wetu na kujikuta wenyewe tukiufanya upya utegemezi wetu juu ya Roho wa Mungu.

Kwa hiyo wakati Calvin anapozungumzia juu ya kutokuudharau ukweli popote utakapopatikana, ni muhimu kukumbuka mazingira ambamo anazungumzia haya… Lengo lake katika kusema hili ni kwamba mwanadamu amewekwa wazi katika kuutafuta ukweli. Hii ni moja kati ya vitu ambavyo vinatutofautisha sisi, kwa mfano, na wanyama, ni kwamba tunao mwelekeo, mwelekeo wa kurithi katika kuutafuta ukweli. Na kwa hivyo Mungu ambaye mwisho wake ndiye chemichemi ya ukweli wote, huzungumza ukweli kupitia viumbe wake wa kibinadamu. Lakini hufanya hivyo katika namna ambayo ni ya kwake. Sio juu yetu. Ukweli haukai ndani ya mwanadamu, huishi ndani ya Mungu… Kwa hiyo wakati Calvin anapozungumzia juu ya kutoukataa ukweli popote unapoweza kupatikana, au kuuhukumu unapokuwa nje ya mipaka ya Kikristo, anafanya hivyo katika njia ambayo ninafikiri, anatambua kwamba ukweli wote ni wa Mungu na wala sio matokeo ya mawazo ya binadamu.

— Dr. Scott Manor

Mabadiliko ya mienendo ya vizuizi vya dhambi, na nuru ya Roho Mtakatifu katika uelewa wetu wa ufunuo maalumu na wa jumla, unatuandaa kutarajia matokeo fulani katika hatua za kuunda Theolojia binafsi. Mara nyingi mvutano kati ya dhambi na Roho Mtakatifu unatusababisha kupambana na mazingira ambapo takwimu za ufunuo maalumu na wa jumla inaonekana kukosa uwiano.

Matokeo

Kujenga Theolojia binafsi ni rahisi sana kama kila kitu tunachoamini kwamba kinafundishwa katika maandiko, kinashabiiana na uelewa wetu wa ufunuo wa jumla. Sio vigumu kuamini kwamba, kumbukumbu ya historia ya Biblia ni ya kweli kama ushahidi wa ki-utafiti wa mambo ya kale unauunga mkono. Sio vigumu kuendeleza kiwango cha maadili kinachofundishwa katika Biblia ikiwa mila zetu zitatawala. Kwa urahisi tunathibitisha ambacho maandiko yanafundisha juu ya hisia zetu, kama tu yanafanana kwa urahisi na uzoefu wetu wa kila siku. lakini hebu tuukabili ukweli, mara nyingi tunasoma kitu fulani katika Biblia na tunapata kitu ambacho kinaonekana kukipinga katika Maisha yetu ya kila siku. Kama ambavyo tumeona, Wafuasi wa Kristo ni lazima wajenge Theolojia katika ufunuo wote wa jumla na maalumu. Kwa hiyo tufanye nini pale vinapoonekana havifanani?

Kwanza, tunapaswa kuingia katika mazingira hayo na msimamo imara kuwa ufunuo wa jumla na maalumu haukuwa na migongano yoyote. Kwamba, katika ufunuo wa jumla na maalumu, ni Mungu yule yule anazungumza. Mungu ambaye husema ukweli daima na hawezi kudanganya. Tunapaswa pia kutambua kwamba, Mungu hana ugumu wowote katika kuhusianisha kile alichokifunua katika uumbaji na kile alichokifunua katika maandiko. Haijalishi kuna maajabu gani katika mwonekano wa mafunuo haya mawili, sisi tunaoona tunajua kutoka kwa Mungu kwamba, katika uhalisia wote, yote ni ya kweli na yanafanana.

Kwa upande mwingine, ni lazima tukumbuke kwamba, kile tunachokijua kutoka katika ufunuo wa jumla na maalumu, haina maana kuwa kinashughulika na ufunuo peke yake bali na uelewa wetu juu ya ufunuo. Uelewa huu wakati wote haujakamilika pamoja na kwamba ufunuo wa jumla na maalumu haukinzani kwa sababu wote umetoka kwa Mungu. Uelewa wetu juu yake hakika unaweza kugongana kwa sababu umetoka kwetu.

Tunapokumbana na tofauti za waziwazi kati ya ufunuo wa jumla na maalumu, kuna njia nne kuu za kufanya uchambuzi. Kwanza, inawezekana kwamba mara zote tumeshindwa kuuelewa ufunuo maalumu na kwamba, ni lazima tubadilishe tafsiri yetu ya maandiko bila kuipinga Biblia yenyewe.

Pili, mgogoro unaweza kujitokeza kwa sababu ya mchanganyiko wa uelewa juu ya ufunuo wa jumla. Mara kwa mara, tunafikia hitimisho kutoka katika uzoefu ambao lazima upimwe kwa maandiko.

Tatu, tunaweza kushindwa kuelewa ufunuo maalumu na ufunuo wa jumla. Ni muhimu sana mara zote uzoefu wetu wa dunia usilinganishwe na mafundisho ya Biblia. Kwasababu tumeshindwa kuelewa maandiko kwa usahihi na tumeshindwa kutathmini uzoefu wetu kwa usahihi.

Nne, tunaweza kuwa tumekumbana na miujiza ambayo iko zaidi ya ufahamu wa kibinadamu. Kwa mfano, fikiria juu ya utatu mtakatifu. Uzoefu wetu wa ufunuo wa jumla hautuelekezi kutegemea nafsi tatu kuwa kiumbe kimoja. Hivi ndivyo Biblia inavyotufundisha juu ya Mungu. Tunawezaje kuuchukulia ukweli huu kuwa ni wa aina mbili? Hatuwezi, mafundisho ya utatu ni muujiza ulio zaidi ya uelewa wetu.

Ukweli ni kwamba, hatuwezi mara zote kusema kwamba ni lipi kati ya mazingira haya manne tunakabiliana nayo. Mara nyingi tunalazimika kutenda kwa msingi wa mahali gani tumeegemea kwa ajili ya uthibitisho. Je tunaweka mzigo mzito wa uthibitisho juu ya tafsiri zetu za maandiko au juu ya tafsiri zetu za ufunuo wa jumla? Wakristo wengi wanapishana katika uelewa juu ya jambo hili.

Kwa upande mmoja, Wakristo walio wa mlengo wa kushoto mara zote wanauchukua uelewa wao juu ya ufunuo wa jumla kwa uzito kuliko uelewa wao wa maandiko. Lakini Wakristo ambao hushikiria desturi wanauchukulia uelewa wao wa ufunuo maalumu kuwa zaidi ya ufunuo wa jumla pale mgogoro unapoibuka.

Mkakati wa pili ni sehemu bora ya hekima. Vinginevyo ushahidi wa tafakari zetu juu ya ufunuo wa jumla uwe ni mkubwa, basi tungelipaswa kufuata kile tunachokielewa kwamba kinafundishwa na maandiko. Kristo na wanafunzi wake waliyapitisha maandiko kama mwongozo wetu wa uelewa wa maisha. Kwa hiyo, ni lazima tuwe tayari kuyatii pale mgogoro unapojitokeza.

Nimepata msaada mkubwa kufikiria juu ya aina tatu za suluhisho kila mara tunapokutana na mgongano wa wazi kati ya ufunuo wa jumla na maalumu. Ya kwanza ni kwamba, hatujawa na uelewa wa kutosha juu ya ufunuo wa jumla. Hili ni jambo la kawaida, unajua, tunapopitia elimu ya sayansi au historia au uchimbuzi wa mambo ya kale au vitu mbalimbali. Kwa kipindi Fulani, mara kwa mara tunaendelea kugundua kwamba mawazo ya zamani au vitu vilivyokuwa vimekubalika kama ukweli tunagundua kwamba viko kimakosa. Hilo hutokea wakati wote. Hebu subiri kwa wakati wa kutosha na utagundua hivyo. Kwa hivyo, tunajua ya kwamba kila mara uchunguzi wetu wa dunia ni wa kiwango kidogo tu… na mara nyingi tafsiri yetu ya maandiko inakuwa kinyume. Tunaweza kushindwa kulielewa. Kwa kweli mara nyingi inakuwa hivyo. Na kwa hiyo hilo pia ni suluhisho linalowezekana. Na pia kuna njia nyingine Fulani ya tatu ambayo ni kwamba upo muunganiko wa vyote. Maana yake, hatujawa na uelewa wa kutosha juu ya ufunuo wa jumla, na kwa wakati huo huo hatunao uelewa wa kutosha juu ya ukweli wa neno la Mungu katika maeneo Fulani. Kwa hiyo ninafikiri hiyo ni njia inayosaidia, angalau kwangu mimi, ninapojaribu kupata majibu kwa vitu ambavyo mara nyingine vina mgongano wa wazi, na bado kwa wakati huo huo hiyo inaturuhusu sisi kuthibitisha uvumilivu na utukufu wa maandiko.

— Rev. Hutch Garmany

Kama Paulo alivyosema katika 2Timotheo 3:16-17:

Kila andiko, lenye pumzi ya Mungu lafaa … ili mtu wa Mungu awe kamili, amekamilishwa apate kutenda kila tendo jema (2Timotheo 3:16-17).

Timotheo ya pili 3:16 na kuendelea inakwenda sambamba na kile tunachokipata katika sehemu nyingi za Biblia. Katika usiku ule aliosalilitiwa, kwa mfano, Bwana Yesu anamuomba Baba yake, “Baba watakase kwa kweli yako. Neno lako ndio kweli.” Kwa maneno mengine wanachokihitaji waumini kwa ajili ya utakaso ni Neno la Mungu. Na kwa hiyo, hapa tunakumbushwa kwamba maandiko yote kwa kweli ni pumzi ya Mungu. Ni pumzi iliyotolewa na Mungu. Lakini huo sio ukweli peke yake. Lipo lengo ambalo limeunganishwa na hiyo. Ni la thamani kwa sababu ya ukweli kwamba ni pumzi ya Mungu, kwa lengo la kufanya vitu mbalimbali: kuwasahihisha wakristo pale wanapoacha njia, kuwakemea pale wanapohitaji kutubu, kuwaelekeza katika njia zote za mawazo ya Mungu ambazo huzaa haki ndani yetu, na zaidi na zaidi. Kwa hiyo, marekebisho yetu ya maisha na mawazo na vipaumbele na mwenendo na tabia na miundo ya imani, mtazamo wa dunia na zaidi, yote yanakuja kutoka katika Neno la Mungu yakiongozwa na Roho Mtakatifu. Hili Neno la Roho, hili neno lililovuviwa na Mungu linatumika baadae kuturekebisha na kutujenga katika mwendelezo wa kumfanana Kristo.

— Dr. D.A. Carson

Hata hivyo, tunapaswa wakati wote kukumbuka kwamba, kwasababu uelewa wetu wa maandiko umeathiriwa na dhambi, tunaweza kulazimika kurudiarudia mambo kila mara. Matendo ya waumini waaminifu kwa miaka mingi imekuwa ni kuzielekeza hukumu zao kutokana na kile wanachoamini kuwa Biblia inafundisha. Pamoja na kujua kwamba wangeweza kuhitaji kusahihisha uelewa wao uliopindishwa juu ya Biblia baadae. Hii njia ya hekima na utiifu inatuasa sisi kujenga Theolojia kutokana na kile tunachokiamini kwamba Biblia inafundisha.

Kama tulivyoona, kutegemea ufunuo ili kujengaa Theolojia binafsi imeambatana na changamoto nyingi zinazotokana na mabadiliko ya dhambi na roho. Changamoto zilizomo katika kutafuta ufunuo na kuuelewa ufunuo vinatuelekeza katika somo letu kuu la tatu: kuondoa hofu katika misimamo yetu ya kitheolojia ndani ya vizuizi vingi.

KUJENGA UJASIRI

Mara moja au zaidi, wengi wetu tumekutana na wanatheolojia ambao wanajiamini sana juu ya vitu vingi wanavyoviamini. Wanaonekana kama watu walio na uelewa mkubwa wa kitheolojia. Wana majibu ya maswali yote, na wanafikiri majibu yao ni sahihi. Kinyume na hivyo, baadhi yetu pia tumekutana na wanatheolojia ambao hawajiamini sana juu ya vitu vingi wanavyoviamini. Mara zote wanatambua ugumu wa Theolojia na kuishia kujibu maswali mengi kwa kusema, “sijui”. Watu hawa kwa pamoja wanawakilisha mitazamo tofauti. Lakini mitazamo hii inaibua maswali ya muhimu tunapojenga Theolojia yetu. Je tujiamini kwa kiasi gani juu ya kile tunachokiamini? Je iko njia ya kutusaidia kupata uelewa wa mambo haya?

Ili kuchunguza dhana ya kujiamini katika Theolojia, tutagusia mambo matatu. Kwanza, tutaona kwamba kujiamini katika misimamo ya kitheolojia kunahitaji kuwe na mlinganyo wa uthamani. Pili, tutaangalia namna gani kujiamini kunasababishwa na hatua ya kujikinga. Na tatu, tutachunguza namna tunavyopaswa kuimarisha kwa usahihi viwango vyetu vya kujiamini juu ya masomo tofauti ya Theolojia. Kwa kuanza tutazame kwanza wazo kuwa, kujiamini katika Theolojia kunahitaji ulinganifu wa thamani.

Ubora wa Analogia

Kuelewa tunachomaanisha kuhusiana na thamani ya ulinganifu wa kujiamini katika Theolojia, kunatusaidia kusogea katika ujasiri. Mfano mzuri kuelezea dhana hii ni kitufe cha kuzima na kuwasha taa. Mfano wa kitufe unafanana na namna ambavyo waumini wa kiinjili wengi wanavyofikiri juu ya imani zao. Mara nyingi wanafikiri juu ya vitu ambavyo wanavijua na vitu ambavyo hawavijui. “Ninajua Kristo ni Mwana wa Mungu”. “ninajua Mungu ni utatu”. Misisitizo hii ni imani imara. Lakini, waumini wa makanisa ya kiinjili wana orodha ya vitu ambavyo wameviweka kwenye kundi la kutokujulikana. “sielewi kwa jinsi gani Mungu alie mwema anaruhusu uovu”. “sijui ni lini Kristo atarejea”. Aina hii ya sentensi inaonyesha kwamba hatujui ni kipi cha kufikiri. Hatujiamini katika misimamo tuliyoichukua kwenye mafundisho haya. Mtazamo huu katika msimamo wa kitheolojia unatosheleza katika mazingira mbalimbali. Inasema kwa urahisi, “ninajua juu ya hili, lakini sijui juu ya lile.”

Pamoja na hayo, tunapotazama kwa ukaribu zaidi na katika upana wote wa vitu tunavyovijua na tusivyovijua kama wakristo, tunaona kwa haraka mazingira ni magumu zaidi ya mtindo huu unavyoelekeza. Wengi wetu wanajua kitufe cha kuwashia taa ambacho kina mwanga wa chini na wa juu. Katika kitufe hiki, mawimbi ya umeme hayazimiki na kuwaka tu, lakini hutiritika kwa nguvu kidogo ama kwa nguvu nyingi kutegemea na mahali kitufe kilipo. Katika kiwango cha juu, mawimbi yanakatika kabisa na yanakuwa juu kabisa, lakini umbali kati yake ni wa muhimu pia, kwa sababu unatoa mwanga hafifu na mwanga mkali. Aina hizi za vitufe vya kuwashia taa vinatupa namna nzuri ya kuchunguza aina ya kujiamini tunayopaswa kuwa nayo katika baadhi ya imani na kukosa kujiamini katika zingine. Tunao upana mkubwa wa kujiamini kwa chini au kwa juu kwenye misimamio ya kitheolojia.

Tafakari jinsi ambavyo tunafikiri juu ya vitu mbalimbali nje ya Theolojia. Kila mwanadamu hushikilia imani nyingi. Kwa mfano, unaweza kuamini kwamba mvua haitanyesha leo. Unaweza kuamini pia ya kwamba umeajiriwa. Na, kama wewe ni mzazi, unaamini ya kwamba una mtoto. Sasa, pamoja na kwamba unaweza kusema vitu hivi vyote kwamba ni kweli, haushikilii imani hizi kwa kiwango kile kile cha kujiamini.

Njia moja ya kujaribu kiwango cha kujiamini ni kujiuliza ni msukumo kiasi gani utakaohitajika ili kuachana na hizi imani. Inawezekana isingeligharimu vingi kubadilisha imani yako kwamba mvua haitanyesha leo. Matone machache ya mvua yakidondoka juu ya kichwa chako ghafla yangebadilisha imani yako. Hata taarifa ya hali ya hewa ikitabiri uwezekano wa mvua nyingi ingekufanya ubebe mwamvuli. Hauna kujiamini kukubwa katika imani yako.

Lakini, ukienda kazini kila siku, inawezekana ukaamini kwamba una ajira. Na utaweka msimamo mkubwa katika imani hiyo. Ingeligharimu vitu zaidi ya taarifa ya habari ama andiko kubadilisha mawazo yako. Hata kama ungelipokea barua ikikuambia ya kwamba haukuwa umeajiriwa, ungelitaka kuthibitisha ana kwa ana. Lakini tafakari, kwa mfano kwamba, wewe ni mzazi. Ingelikugharimu nini kwako wewe kuacha kuamini ya kwamba una mtoto? Kuna vitu vingi vinavyothibitisha imani hii ya kwamba ingeligharimu idadi kubwa mno ya vielelezo kukufanya uamini tofauti, tena vingi mno zaidi ya kitu chochote kwenye orodha hii.

Sasa, katika ufahamu mwingi kile kilicho sahihi katika uzoefu wa kawaida pia ni cha kweli katika Theolojia. Tunazingatia misimamo yetu ya kitheolojia kwa viwango tofauti vya kujiamini. Katika somo la awali tulizungumzia juu ya asili ya mafundisho, na mafundisho sahihi ya vitendo, na mvuto sahihi kama utando wa bui bui unaoshirikiana. Katika hatua hii tunahitaji kuupanua mtandao huu kidogo. Inasaidia kufikiria juu ya mtandao huu unaofaidiana ukiwa unaelea angani. Wakati anga hili linapokatwa na undani wake ukawekwa wazi tunaona kwamba mtandao wetu wa imani umepangwa katika tabaka za viwango.

Katika tabaka ya nje, imani yetu imeunganishwa kwa wepesi. Tabaka la juu linawakilisha misimamo mingi ya kithiolojia ambayo iko pembeni mwa mtandao wetu wa imani. Tunayo imani ndogo juu ya hivyo” tuna kujitoa kwa kiwango cha chini juu ya hivyo. Na tunajikuta sisi tukibadilika, tukipunguza, na kuongeza kwenye muunganiko huu wa imani kwa urahisi karibia wakati wote.

Katikati, ama katika moyo wa mtandao wetu wa imani umefungamana kwa ukaribu sana kiasi kwamba unaonekana ni kitu kimoja kilichounganishwa. Katikati ya mtandao wetu pamebeba undani wa imani zetu, muunganiko wa ndani wa kithiolojia wa imani yetu ambao tunaushikiria kwa kiwango cha juu katika imani. Ni vigumu sana kufanya marekebisho, kuondoa, au kuongeza kwenye viini hivi vya imani. Kwa sababu tufanyapo hivyo, kuna mchaniko wa ghafla ambao huondoa muunganiko wa vipande vikubwa wa kila kitu tunachokiamini.

Mwisho, kati ya kiini na utando wa juu ni mwendelezo wa tando zilizotengenezwa kwa imani iliyokazwa sana ama imekazwa kidogo. Tabaka lililo karibu na kiini limesukwa kwa mbanano zaidi na hata ni vigumu kulirekebisha. Tabaka zilizo mbali kutoka kwenye kiini zimesukwa kwa mbanano mdogo na hazina ugumu katika kuzibadilisha.

Ni muhimu sana kwetu kutofautisha kati ya vitu ambavyo viko wazi na vya uhakika katika maandiko na vitu ambavyo siyo vya uhakika, hasa kwa sababu biblia hufanya hivyo. Katika injili, kwenye barua, katika kila sehemu ya Agano Jipya, iko wazi sana ya kwamba Yesu Kristo ni mwokozi wetu na Bwana, mwana wa Mungu ambaye ni Mungu kamili na mwanadamu kamili. Lakini bado, inapofika kwenye vitu kama karne, inapokuja kwenye kitu kama miaka elfu, mtazamo wetu wa siku za mwisho, ni peke yake mara moja katika maandiko miaka elfu moja imetajwa katika Ufunuo 20. Na kwa hiyo kuna majadiliano mengi kati ya wakristo kuhusu utawala wa hii miaka elfu moja na itakuwa namna gani. Na kwa sababu ya ukweli kwamba haijasisitizwa katika maandiko, tunapaswa kuheshimu ukweli kwamba wakristo kwa nyakati tofauti wamekuwa na mitazamo tofauati juu ya jambo hilo. Mambo mengine yako wazi sana na mambo mengine yana uhakika mdogo. Tunahitaji kuijua tofauti

— Dr. Gregory R. Perry

Kujiamini kunakoendelea katika Theolojia yetu kusibaki peke yake bali kuwe na ulinganifu wa thamani, lakini pia kunahitajika hatua za utofauti. Katika hatua hizi, tunajitoa wenyewe katika njia ambazo Roho Mtakatifu anafundisha na anatushawishi juu ya misimamo yetu ya kitheolojia.

Hatua za Utofauti

Roho Mtakatifu hutuangazia sisi ili kwamba tuweze kuamini ukweli wa ufunuo wa Mungu. Lakini hufundisha na kushawishi watu wa Mungu kwa namna mbalimbali. Kama mifano mingi katika maandiko inavyoonyesha, Roho wa Mungu yuko huru kunyoosha msimamo wetu wa kithiolojia katika njia isiyo ya kawaida. Bado, itakuwa sahihi pia kusema kwamba kuna njia za kawaida ambazo Roho wa Mungu hutupatia msimamo wa kithiolojia. Kazi hizi tofauti zimegawanyika katika njia mbalimbali na Mungu kwa Neema yake huongoza kila uelekeo wa historia.

Sura ya 5, kipengele cha 3 ya *Imani ya Westminster* inafupisha mafundisho ya neno kwa uzuri zaidi juu ya upendo wa Mungu. Inasema:

Mungu katika huruma yake ya kawaida, hututengenezea njia ambayo kama ikibidi sio ya lazima kuipitia, juu, na kinyume chake.

Maelezo haya yanaelezea namna ambavyo Mungu anatumia “njia” kama kisababishi cha pili, au vyombo vilivyotengenezwa kutimiza mapenzi yake duniani. Hutimiza mpango wake kawaida kupitia visababishi vya pili, akitumia vyombo vilivyotengenezwa kutimiza lengo lake. Lakini wakati huo huo, Mungu hajafungiwa katika njia hizi za kawaida. Yuko huru pia kutimiza mapenzi yake “bila kupita, juu kinyume” na vyombo vilivyotengenezwa.

Mungu ni mwenye mamlaka. Wote tunaishi, tunatembea na kupata uhai wetu kupitia yeye lakini kuna visababishi vya pili. Kwa hiyo, kama ningetaka kutembea katikati ya chumba, siwezi kutembea katikati ya chumba nikiwa nje ya nguvu ziwezeshazo za Mungu. Na bado, nikitaka kutembea chumbani, sielei. Ninainuka. Misuli yangu inaanza kufanya kazi. Ninachukua hatua moja mbele ya nyingine. Na kwa hiyo, kisababishi cha pili cha mimi kutoka hapa kwenda kule ni kutembea kwa miguu, kukunjwa na kukunjuka kwa misuli. Vyote hivyo vinavyoendelea ni visababishi vya pili. Na vinaturuhusu sisi kutokusikitikia kisababishi cha kwanza na cha pili au kinyume na kingine. Kwa hiyo ukweli ni kwamba, kama ningelikwenda upande mwingine wa chumba hiki na namna nilivyofika kule haikuwa kwa kutembea, lakini badala yake ghafla nilianza kuelea, na nikapaa kufika kule, katika kipindi cha zamani, hicho tungelikiita ni muujiza, kwa sababu muujiza ni kutokuwepo kwa kisababishi cha pili. Kwa hiyo Mungu anaweza kutenda miujiza, lakini njia ya kawaida ambayo Mungu huitumia iko ndani na kupitia visababishi vya pili.

— Dr. Kelly M. Kapic

Kwa jinsi hiyo, inasaidia kutofautisha kati ya njia zisizo za kawaida na za kawaida ambazo Roho Mtakatifu hutuangazia na kuthibitisha misimamo yetu ya kitheolojia. Kwa nyakati tofauti tofauti, wakristo wote wamepitia ufahamu na misimamo imara kutoka kwa Roho Mtakatifu. Hata kama tusingekuwa tunawatafuta. Kuna kitu huja kwenye mawazo wakati tusipokitarajia. Kujitoa hupanuka ndani yetu pasipo kuwa na maelezo. Katika mazingira mengi ya namna hii, Roho wa Mungu anatenda kazi bila kutumia, juu, na kinyume na visababishi vya pili ambavyo huvitumia wakati wote. Wakati aina hizi zisizo za kawaida za kazi ya Roho zinapokuwa muhimu, Theolojia inayokubalika inapata shida zaidi juu ya hatua za kawaida ambazo Roho huzitumia.

Kama tulivyoona katika somo lililopita, kanisa limetambua maeneo matatu ya msingi kwa ajili ya elimu ya Theolojia inayopatikana katika vyuo vya Biblia vya siku zote; mgawanyo wa Biblia ambayo inahusiana na uchunguzi wa maandiko; mafunzo ya mapokeo na historia, ambayo inashughulika na mahusiano katika jamii; na kitengo cha maisha ya kitheolojia ambacho kinashughulika na maisha ya kikristo.

Katika mwendelezo wa hekima hii, inasaidia sana kuamua njia za kawaida ambazo Roho hutoa msimamo wa kitheolojia kama hatua za kueneza ushawishi wa uchunguzi wa maandiko, mahusiano katika jamii, na maisha ya kikristo. Hatutachunguza hatua hizi tatu za ushawishi kwa undani, lakini itatusaidia kuzitambulisha hapa. Kwanza, Roho wa Mungu anatuangazia na kututhibitishia kadiri tunavyojifunza kueneza ushawishi wa tafsifri sahihi ya maandiko.

Uchunguzi wa Maandiko

Neno “uchunguzi” ni neno linalomaanisha “kuelezea; kutoa nje,” na tunatoa nje maana kutoka katika kifungu cha andiko. Haibaki pekee kumtegemea mwandishi, haibaki kwa msomaji peke yake, au hata katika muunganiko na andiko, lakini tunasema andiko linaujumbe fulani.

— Dr. Guy Waters

Utaalamu wa uchunguzi na kujifunza mbinu ambazo kwazo tunaweza kutafakari mafundisho ya maandiko ni moja kati ya mambo muhimu. Njia ya kawaida na ya ufanisi ya uangaziaji na iimarishayo kujiamini. Je unataka kujua kile ambacho Mungu alichokifunua katika maandiko? Je unataka kuwa na uhakika na hili? Kwa kawaida tunapaswa kutumia njia za uchunguzi ambazo zinatuandaa sisi kuitumia Biblia kwa umakini. Tofauti na uchunguzi wa maandiko, ni muhimu katika hatua za kujenga Theolojia ya Kikristo.

Tunapojenga Theolojia ya Kikristo, tunapaswa kuchunguza maandiko kwa uangalifu ili tuweze kutimiza kanuni inavyotakiwa katika mila zetu. Hii itatusaidia kuweza kuzitumia kanuni ambazo zimefundishwa katika mila tofauti na katika nyakati tofauti, kwenye mila zetu za sasa na wakatia wa sasa. Pia itatusaidia kuishi maisha ya kitheolojia kama Yesu alivyoyafunua na kuyafundisha. Kushindwa kufanya hivyo kunaweza kutulazimu sisi kutengeneza Theolojia tofauti na ile ambayo Yesu alifundisha. Kwahiyo, tunapaswa kuchunguza maandiko kwa uangalifu ili kufuata hatua zile zile ambazo yesu alitufundisha.

— Rev. Pablo Torres, tofasiri

Pili, hatua zetu za uenezi hazihusishi pekee uchunguzi wa maandiko, lakini Roho wa Mungu mara nyingi hutumia mawasiliano katika jamii kutia nuru katika akili zetu na kubadilisha misimamo yetu.

Mwingiliano na Jamii

Uchunguzi wa maandiko wa moja kwa moja sio ushawishi pekee tunaouhitaji katika Theolojia. Tunahitaji pia msaada wa ufunuo wa jumla. Na hasa mwingiliano na watu wengine. Hakika uchunguzi wa moja kwa moja bila jamii ni hatari sana. Kadiri tunavyoona tena na tena hatua za kwanza za kuelekea uvumi, mara nyingi ni uchunguzi. Mwingiliano na wengine, kujifunza na kupima mawazo ya kile ambacho Mungu amekifunua, inapaswa kuwa muhimu katika Theolojia yetu. Katika ufahamu wa upana Mungu ameruhusu mwingiliano na wanadamu wote ili kutusaidia.

Lakini mwingiliano kati ya waumini, ambapo Roho wake huishi katika ujazo wake, ni muhimu sana katika mwendelezo. Tunapoingiliana na jamii tunauliza maswali kama, “Kanisa la zamani liliamini nini juu ya mambo haya? Je watu wanaomwamini Mungu walionizunguka leo wanasema nini kuhusu jambo hili au lile. Mawazo yangu binafsi yanalingana vipi na mawazo ya wengine?” Tofauti na mwingiliano wa kijamii ni muhimu sana kwenye hatua ya kufundisha Theolojia kutoka katika ufunuo wa Mungu.

Sisi kama waprotestanti tunategemea tafsiri za kijamii. Tunafanya hivyo kwasababu maandiko yanasema kwamba, sisi kama watakatifu tunapaswa kupima kila maamuzi ili kujua kama ni ya kweli au siyo ya kweli. Kwa hiyo hatutegemei kuona mtu atasema, “ Tazama, Roho Mtakatifu amenifunulia hili mimi.” Kama tujuavyo Afrika kuna mafunuo mengi sana “ambayo watu hupata kutoka kwa Roho Mtakatifu. Kwahiyo wajibu wetu kama ndugu tunasema, “ sawa ndugu, lakini je tunaithibitisha na kuikubali tafsiri yako au hapana?”… Kwa hiyo tunategemea tafsiri yaa jamii.

— Prof. Jorum Mugari

Maandiko yametolewa kwa kanisa na kwahiyo unaposoma maandiko unapaswa kusoma maandiko, unapaswa kujisomea maandiko, unapaswa kujifunza kuomba maandiko, na kama utajifunza kuishi maandiko, unapaswa kufanya hivyo ndani ya ushirika wa mwili wa Kristo… lakini sio hivyo tu, pale wachungaji na wazee na wale waliokomaa kiroho wanauwezo wa kutusaidia kugundua katika Maisha yetu ni mambo gani hakika ambayo yanatuzuia kuona nguvu ibadilishayo ya Mungu kupitia kukutana na neno la Mungu. Kwahiyo, tunaposoma maandiko, tunapaswa kuelewa tunapaswa kusoma maandiko katika ushirika na kanisa la Mungu.

— Dr. Steve Blakemore

Tatu, katika nyongeza ya kueneza uchunguzi na mwingiliano katika jamii, tunapaswa pia kukubali kwamba, maisha ya Kikristo yana mchango mkubwa katika kutupatia kujiamini tunapofuata uongozi wa Roho.

Maisha ya Kikristo

Kuishi kwa ajili ya Kristo kunatuandaa sisi kwa ajili ya uchunguzi mzuri wa Biblia pamoja na mwingiliano na wengine. Kuishi kwa uaminifu ni uwanja pia ulio ndani ambao hupima misimamo yetu ya kitheolojia. Vitu kama uzoefu wa mafanikio na kushindwa, maombi, ibada, na huduma kwa Mungu ni vipimo vya ufunuo wa jumla ambavyo pia ni vyombo vitumiwavyo na Roho mara kwa mara kutuangazia na kutushawishi juu ya misimamo ya kitheolojia. Sisi ni akina nani na tunapitia mambo gani tunapoishi kwa ajili ya Kristo, ni ushawishi wa tatu mkubwa ambao tunapaswa kuueneza. Roho hutumia maisha ya Kikristo kutuangazia mawazo yetu na kutupatia kujiamini kwamba tumeelewa ufunuo wa Mungu kwa usahihi.

Kuna kitu ambacho ni tofauti sana kinaendelea tunaposoma Biblia katika hicho sio tu suala la kutafsiri kile ambacho mwandishi alikilenga katika maana ya kihistoria. Sio tu suala la kujaribu kutambua asili ya andiko. Ni jambo la kuhusiana na Mungu kwasababu tunaamini maandiko ni pumzi ya Mungu, yamepumuliwa na Mungu, na ndio moja ya maeneo makuu ya ufunuo ambamo Mungu anazungumza juu yake na anakutana na watu wake, na watu binafsi pamoja na mikusanyiko ya pamoja ya watu wa Mungu. Kwa hiyo sharti moja la kiroho hakika ni sehemu ya huo mchakato mzima wa tafsiri.

— Dr. Jonathan T. Pennington

Mpaka hatua hii, tumeona kwamba kukuza kujiamini katika Theolojia kuna thamani wa ulinganifu. Na kuwa Roho wa Mungu kwa kawaida hutumia hatua ya kueneza kutupatia sisi msimamo. Sasa tuko katika hatua ya kuona ni namna gani tunapaswa kuleta ulinganifu ulio sahihi kwenye ngazi ya kujiamini katika imani zetu tofauti tofauti.

Mpangilio Sahihi

Tunapozungumzia juu ya kulinganisha viwango vyetu vya kujiamini katika Theolojia, mawazoni tunajua namna ilivyo muhimu kutambua uimara wa misimamo yetu mingi ya kitheolojia katika uwajibikaji. Tunahitaji kuwa waangalifu katika kufanya imani hii ama ile kuwa ya muhimu kuliko nyingine kwa sababu tu ya maamuzi yetu binafsi. Badala yake, tuwe na busara kuzingatia namna gani uchunguzi wa maandiko, mwingiliano katika jamii, na maisha binafsi ya mkristo yanatumika kwa pamoja kutetea kile tunachoamini. Ufahamu wa namna ya kujipanga kiusahihi kujiamini tulikonako katika misimamo yetu ya kitheolojia vinaweza kuwa na ugumu. Lakini kuna mbinu iliyo msaada zaidi katika kuelewa ni namna gani maelewano sahihi ya misimamo yanafanya kazi. Tutauita mtindo huu “Koni ya ukweli.”

Fikiria kwamba, tunaondoa kipengere kutoka katika mfuniko wa imani yetu na kutengeneza koni ambayo inaanzia kutoka ukuta wa makali ya nje mpaka kwenye koni. Ukiisimamisha koni hii juu, tabaka zinaonyesha hali ya kujiamini ambapo juu yake tunasimamisha imani zetu mbalimbali. Juu ya koni ndipo kwenye kiini cha imani yetu. Chini ya koni ni makali ya nje ya imani yetu. Kati ya juu na chini kuna imani ambazo tunazishikilia na misimamo tofauti ya juu yake.

Moja ya wajibu wetu mkubwa kama wanatheolojia Wakristo ni kutambua ngazi fulani ya kuiweka imani husika. Mara tunapokuwa tumeamua kwamba msimamo wa kitheolojia umo ndani ya imani ya Kikristo, tunataka kujua ni wapi tutaiweka katika koni ya ukweli. Kama itakuwa inaelekea juu, imeshikiliwa na kiwango cha juu cha kujiamini? Ama ikiwa inaelekea chini, imeshikiliwa na kiwango cha chini cha kujiamini?

Bila shaka Roho Mtakatifu kwa wakati atatengeneza ngazi za kujiamini ndani yetu katika njia isiyo ya kawaida. Tunaweza kujikuta tukiwa tunashawishiwa juu ya kitu kwa uthibitisho mdogo. Tunaweza kutilia mashaka mtazamo tukiwa na uwezo mdogo wa kuelezea sababu. Mara nyingine, tunahisi au kujisikia kwamba, kitu fulani ni cha kweli ama sio cha kweli. Tunapaswa kuwa waangalifu juu ya aina hii ya uzoefu na kukabidhi katika kipimo cha neno la Mungu, Lakini kazi zisizo za kawaida za roho hazipaswi kupuuzwa. Pamoja na hayo, bado Roho anatuongoza kwa kawaida kutambua wapi tuweke imani yetu, kwenye koni ya ukweli. Kwa ujumla tunaweza kusema kwamba, pamoja na matarajio madogo, tunapaswa kulinganisha viwango vyetu vya kujiamni pamoja na matokeo ya usambazaji wa kiaminifu, uchunguzi wa ushawishi wa mwingiliano katika jamii, na maisha ya kikristo. Tunapotafuta kuja chini ya ushawishi, Roho huleta misimano yetu mingi katika ulinganifu sahihi.

Katika hali halisi, uenezaji wa ushawishi wa mafundisho ya uchunguzi, mwingiliano katika jamii, na maisha ya Kikristo unatutaka sisi kuuliza angalau maswali mawili ya muhimu. Kwanza, kuna usawa kiasi gani uliopo katika uchunguzi, mwingiliano katika jamii, na Maisha ya kikristo juu ya somo fulani? Kunapokuwa na usawa zaidi, ndivyo tunapokuwa na kujiamini zaidi kwamba tumeelewa suala fulani kwa usahihi. Pili, kusipokuwa na usawa waziwazi je ni ushawishi mmoja au zaidi ulioeleweka kuliko vingine? Pale ushawishi wa aina moja ama mbili unapokuwa umefafanuliwa zaidi shawishi zingine, tunajikuta tukiunga mkono kwa ushawishi wa ufafanuzi mzuri na kuuweka katika koni ya ukweli. Lakini, pale ushawishi wa uchunguzi, mwingiliano, na kuishi Kikristo vinapokosa ulinganifu vinakaribia kufanana katika kukosa kueleweka, tunajikuta tukiweka Imani hii katika koni ya ukweli.

Ushawishi ambao unatusababisha sisi kuweka Imani tofauti tofauti katika maeneo tofauti tofauti, kweli, vinatofautiana. Lakini unaweza kuvifupisha kwa kufuata kile tunachofikiri kwamba maandiko yanafundisha kwasababu maandiko yako wazi sana juu ya kitu fulani na tena hayako wazi sana juu ya vitu vingine. Hiyo husababisha hali ya kwenda juu na chini. Unaweza pia kuona ushawishi wa kanisa la Kikristo au jamii, mwingiliano wetu pamoja na Wakristo wengine. Kwasababu kama unavyoona mwili wa Kristo kwa zaidi ya karne ukithibitisha imani hii tena na tena, inapaswa kutupatia sisi matarajio kwamba pamoja na kwamba, binafsi hatujiamini kiasi hicho, yamkini ni muhimu sana kwamba tunapashwa kuamini katika aina ya vitu hivyo, au kwa uhakika kwamba tunapaswa kuamini katika aina ya vitu hivyo. Na baadaye kipengere cha tatu kingelikuwa, ninafikiri, uzoefu wetu binafsi wa Kikristo, Maisha yetu ya Kikristo, na uzoefu wetu wa Maisha. Sasa, kumbuka kwamba uchunguzi wa Biblia unapaswa kuhusiana na ufunuo maalumu wa Mungu, na Maisha katika jamii pamoja na wakristo wengine na Maisha yetu binafsi yanahusiana na ufunuo wa jumla wa Mungu. Kwa hiyo, bado tunamtegemea Mungu kutufundisha sisi vitu, haijalishi tunashawishiwa na vitu gani hapa, na tunamtafuta Roho Mtakatifu atusaidie kutambua Mungu anafundisha nini. Lakini kadili vipengere hivi vitatu, ushawishi huu wa aina tatu unapotuingilia, tafsiri ya Biblia, ushirika na Wakristo wengine, kuishi Maisha yetu ya Kikristo kadiri tunaposhawishiwa, mara nyingine vitatusukuma sisi chini. Na kwa ujumla, pamoja na kwamba hilo sio tatizo mara zote, lakini kusema kwa ujumla, kwa kadili tafsiri yetu ya Biblia inavyokuwa na ulinganifu, na kile kinachosemwa na mwili wa kristo kwa ujumla kadili tunapochangamana nao, na uzoefu wetu binafsi ulivyo, kwa kadili unapokuwa linganifu, ndio zaidi tunapopata kujiamini kwamba tumeweka imani yetu mahali sahihi.

* Dr. Richard L. Pratt, Jr.

HITIMISHO

Katika somo hili, tumechunguza jinsi gani kutegemea ufunuo wa Mungu hutusaidia kujenga Theolojia yetu ya Kikristo. Tumeona hilo katika hatua za kutafuta ufunuo, Mungu ametupatia Ufunuo maalumu na wa jumla, na ni lazima tutegemee ufunuo wake katika uumbaji na katika maandiko kwa pamoja. Pia tumegundua kwamba, kuelewa ufunuo kunayafunua madhara ya dhambi, lakini kunapanuliwa na mwangaza wa Roho Mtakatifu. Mwisho tumeona kwamba, kuimarisha kujiamni katika imani yetu ya kitheolojia kunategemea kwa asilimia kubwa uenezaji wa uchunguzi wa Biblia, mwingiliano katika jamii, na Maisha ya Kikristo.

Tunapojenga Theolojia ya Kikristo tunapaswa kuegemea katika ufunuo wa Mungu kila mahali unapopatikana. Lakini kuelewa na kutumia ufunuo wa Mungu inaweza kuwa vigumu. Kwahiyo, kila hatua ya safari tunahitaji kufanya upya kujitoa kwetu kwenye hatua ambazo zinatuwezesha sisi kuchota kutoka ufunuo wake. Ni hapo peke yake ndipo tunapoweza kutaraji kujenga mafundisho yetu, kiwango cha matendo yetu, na hali ya mioyo yetu katika njia ambazo zinampendeza Mungu.

WAANDAAJI WA SOMO

**Vincent Bacote, Ph.D. (Mwongozaji)** ni profesa mshiriki wa Theolojia, na mkurugenzi wa kitengo cha Maadili ya Kikristo katika chuo cha Wheaton College. Dk. Bacote ana Shahada ya M.Div. kutoka Trinity Evangelical Divinity School akibobea katika huduma za mijini, pia Shahda ya M.Phil. na Ph.D. katika Theolojia na Masomo yahusuyo Dini zote kutoka Drew University. Ni mjumbe wa Taasisi ijulikanayo kama ‘American Academy of Religion,’ pia ‘the Christian Theological Research Fellowship,’ na pia ‘the Evangelical Theological Society.’ Yeye pia ni mwandishi mashuhuri na msemaji mzuri. Dk. Bacote ameandika na kuhariri vitabu kadhaa, vikiwemo - *The Spirit in Public Theology: Appropriating the Legacy of Abraham Kuyper* (Baker Academic, 2005), na *The Political Disciple: A Theology of Public Life* (Zondervan, 2015). Yeye pia ni mchangiaji katika jarida la ‘*Comment’* na amechangia kuandika katika magazeti kama vile ‘*Books and Culture*, *Christianity Today*, and *Think Christian*. Yeye na familia yake wanaishi Chicago.

**Dr. Steve Blakemore** ni profesa mshiriki wa falsafa katika chuo cha Wesley Biblical Seminary.

**Rev. Dr. Humphrey Akogyeram** ni profesa katika chuo cha Good News Theological Seminary Accra, Ghana.

**Dr. M. B.** ni profesa wa chuo cha Bethlehem College and Seminary.

**Dr. Biao Chen** ni Mkurugenzi wa huduma na miradi ya Kichina katika Taasisi ya Thirdmill.

**Dr. James K. Dew, Jr.** ni profesa mshiriki wa Historia ya mawazo na falsafa katika chuo cha Southeastern Baptist Theological Seminary.

**Dr. Jeff Dryden** ni Profesa wa masomo ya Biblia katika chuo cha Covenant College.

**Rev. Hutch Garmany** ni mchungaji na mpanda mmionari wa kupanda makanisa wa Grace Community Trenton huko Trenton, Georgia.

**Dr. Kelly M. Kapic** ni Profesa wa Masomo ya Theolojia katika chuo cha Covenant College.

**Dr. Scott Manor** ni profesa mshiriki wa Theolojia ya Historia, makamu wa raisi masuala ya taaluma, na mkuu wa kitivo katika chuo cha Knox Theological Seminary.

**Dk. Gregory R. Perry** ni makamu wa raisi masuala ya mipango na miradi Thirdmill, na Profesa Mshiriki mstaafu wa Agano Jipya na Mkurugenzi wa huduma iitwayo City Ministry Initiative katika seminari ya Covenant Theological Seminary, St. Louis, MO.

**Dr. Robert L. Plummer** ni profesa mshiriki wa Fafanuzi ya Agano Jipya katika chuo cha Southern Baptist Theological Seminary

**Dr. Richard L. Pratt, Jr.** ni mwanzilishi mwenza na pia Raisi wa Thirdmill.

**Dr. David Samuel** ni Mkurugenzi wa chama kijulikanacho kama Theological Education by Extension in Bangalore, India.

**Rev. Pablo Torres** ni mchungaji wa Iglesia La Viña in Orlando, FL.

**Dr. Simon Vibert** ni mchungaji kiongozi wa kanisa la Kristo Virginia Water, England, na makamu mkuu wa chuo na mkurugenzi mstaafu wa shule ya mahubiri katika chuo cha Wycliffe Hall, Oxford.

**Dr. Larry Trotter** ni mchungaji wa kanisa la Florida Coast Church huko Pompano Beach, FL, na profesa mwandamizi wa chuo cha Knox Theological Seminary, pia zamani alikuwa mkurugenzi wa nchi wa shirika la ‘Mission to the World’ nchini Mexico.